title: Ornans

text:
Ornans on ranskalaisen realistisen taidemaalari Gustave Courbet'n (1819-1877) synnyinpaikka. Eräs Courbet'n kuuluisimmista maalauksista, joka tunnetaan nimellä "Hautajaiset Ornansissa" kuvaa hänen isosetänsä hautajaisia Ornansissa syyskuussa 1848. Courbet'n maalaus kuvaa todellisia henkilöitä, jotka osallistuivat hautajaisiin ja joita Courbet käytti mallinaan.
Kaupungin nähtävyyksiin kuuluu Musée Courbet.


title: Guitrancourt

text: Guitrancourt on kylä ja kunta Yvelinesin departementissa Pohjois-Ranskassa. Se sijaitsee Yvelinesin departementin pohjoisosassa noin 7 kilometriä koilliseen Mantes-la-Joliesta.


title: Kansainvälinen oopiumisopimus

text: Kansainvälinen oopiumisopimus, joka allekirjoitettiin Haagissa 23. tammikuuta 1912, oli ensimmäinen kansainvälinen huumeita rajoittava sopimus. Yhdysvallat kutsui kokoon kolmetoista maata Kiinan Shanghaihin vuonna 1909 vastatakseen kasvavaan kritiikkiin oopiumin kauppaa kohtaan. Sopimuksen allekirjoittivat Saksa, Yhdysvallat, Kiina, Ranska, Italia, Iso-Britannia, Japani, Alankomaat, Persia, Portugali, Venäjä ja Siam. Sopimuksessa luvataan, että allekirjoittaneet valtiot pyrkivät parhain keinoin rajoittamaan kaikkien niiden toimintaa, jotka tuottavat, maahantuovat, myyvät, jakelevat ja vievät ulkomaille morfiinia, kokaiinia ja niiden vastaavia suoloja, samoin kuin niitä rakennuksia, joissa nämä henkilöt harjoittavat kyseistä liiketoimintaa.


title: Kansainvälinen oopiumisopimus

text: Sopimus otettiin osaksi kansallista lainsäädäntöä vuonna 1915 Yhdysvalloissa, Alankomaissa, Kiinassa, Hondurasissa ja Norjassa. Laajempaan kansainväliseen käyttöön se levisi vuonna 1919, kun siitä tuli osa Versaillesin rauhansopimusta.


title: Kansainvälinen oopiumisopimus

text: Sopimus tuli Suomessa voimaan 1922.


title: Kansainvälinen oopiumisopimus

text: Kansainliitto laajensi sopimusta Genevessä 1925. Lisäyksiin sisältyi sopimus valvontaelimestä. Siihen lisättiin myös maininta hasiksesta ja kannabiksesta, mikä aiheutti keskustelua maissa, joissa kannabis kasvaa villinä. Lopulta sanamuotoa pyöristettiin kannabiksen osalta. Suomi ratifioi laajennetun sopimuksen joulukuussa 1927, ja se tuli voimaan seuraavana vuonna. Vuonna 1928 kontrolloitavien aineiden listalla oli oopiumi, morfiini, heroiini, kokaiini, kokapensaan lehdet ja kannabis.


title: Kansainvälinen oopiumisopimus

text: Vuoden 1961 Yhdistyneiden kansakuntien (YK) huumausaineyleissopimus korvasi kansainvälinen oopiumisopimuksen.


title: Ranskan toinen tasavalta

text: Ranskan toinen tasavalta oli jakso vuosina 1848–1852, jolloin Ranskassa oli tasavaltalainen perustuslaki. Jakso alkoi helmikuun vallankumoukseksi kutsutusta kansannousujen sarjasta, ja päättyi kun Louis Napoléon Bonaparte kaappasi vallan ja perusti Ranskan toisen keisarikunnan, jota johti nimellä Napoleon III.


title: Ranskan toinen tasavalta

text: Toinen tasavalta otti viralliseksi motokseen Vapaus, veljeys ja tasa-arvo ("Liberté, Égalité, Fraternité").


title: Ranskan toinen tasavalta

text: Viimeinen kuningas Ludvig Filip luopui kruunusta nuoren pojanpoikansa, yhdeksänvuotiaan Ludvig Filipin hyväksi 24. helmikuuta 1848 ja pakeni Englantiin. Kansalliskokous päätti aluksi nimittää nuoren Philippen kuninkaaksi, mutta valitsi presidentiksi Louis Napoléon Bonaparten. Bonaparte teki vallankaappauksen 1. joulukuuta 1851 ja julisti itsensä elinikäiseksi presidentiksi ja keisariksi.


title: Sturmmann

text: Sturmmann (lyh. Strmm, ) oli alun perin ensimmäisen maailmansodan loppuvaiheissa toimineiden saksalaisten rynnäkköjoukkojen ("Stoßtruppen") sotilas. Versaillesin rauhansopimuksen jälkeen Saksan armeijaa pienennettiin tuntuvasti, mutta arvo tuli tappiosta katkerien vapaajoukkojen käyttöön.


title: Sturmmann

text: Myös Saksan kansallissosialistinen työväenpuolue otti arvon käyttöön yksityisarmeijaansa Sturmabteilungiin vuonna 1921. Arvo tuli lopulta käyttöön lähes jokaiseen natsijärjestöön mukaan lukien SS, Kansallissosialistiset lentojoukot ja Kansallissosialistiset autojoukot.


title: Sturmmann

text: Allgemeine SS:n riveissä SS-Sturmmann vastasi Wehrmachtin korpraalia ("Gefreiter"), ja se oli rivimiehen arvoa SS-Mann ylempi arvo, kunnes väliin tuli 1. luokan sotilasta vastaava arvo SS-Obermann. Vastaavuus Waffen-SS:n riveissä oli sama, paitsi että se käytti SS-Mannin tilalla arvoa SS-Schütze ja SS-Obermannin tilalla arvoa SS-Oberschütze, joiden ylempi arvo SS-Sturmmann oli. Sekä SA:ssa että SS:ssa Rottenführer oli Sturmmannia korkeampi arvo.


title: Sturmmann

text: Arvo jäi pääosin käytöstä Saksan hävittyä toisen maailmansodan, mutta ajoittain sitä käytetään Saksan armeijan erikoisjoukkojen sotilaasta.


title: Craig Anderson

text: Craig Anderson (s. 21. toukokuuta 1981 Park Ridge, Illinois, Yhdysvallat) on yhdysvaltalainen jääkiekkomaalivahti. Hänen tämän hetkinen seuransa on Ottawa Senators, jonne hän siirtyi vuonna 2011 Colorado Avalanchesta vaihdossa Brian Elliottiin. Vuoden 2008 jääkiekon MM-kisoissa hän pelasi Yhdysvaltain jääkiekkomaajoukkueessa. Hän oli tosin joukkueensa kolmosvahti ja pelasi vain yhdessä ottelussa maalivahti Tim Thomasin loukkaannuttua.


title: Toini Havu

text: Toini Johanna Havu (oik. Ollikainen; 24. kesäkuuta 1908 Turku – 15. marraskuuta 1998 Virkkala) oli suomalainen kulttuuritoimittaja ja kirjallisuuskriitikko, koulutukseltaan filosofian kandidaatti.


title: Toini Havu

text: Havu laati "Helsingin Sanomiin" 1954 Väinö Linnan "Tuntemattoman sotilaan" arvostelun. Kriittinen, teilaava arvostelu herätti paljon huomiota ja aloitti niin sanotun kirjallisen jatkosodan. Havu oli arvostellut aiemmin vuonna 1954 Jussi Talven "Ystäviä ja vihollisia" -romaanin, jota hän kuvasi monumentaaliseksi, suurimittaiseksi sotaromaaniksi, ”jota meillä ei aikoihin hevillä ylitettäne”. Havua vaivasi se, että Linna lähestyi Suomen kohtalonhetkiä "sammakkoperspektiivistä" eli antoi tavallisten rivimiesten kuvailla jaloa isänmaallista taistelua. Erityisesti häntä kiukutti kuitenkin se tapa, jolla Linna kohteli upseereita ja lottia. Havu tiivisti arvostelunsa toteamukseen: "Tuntematon sotilas on paksu, mutta ei suuri sotaromaani." Havulla oli sotaan kipeä henkilökohtainen suhde, koska hänen pikkuveljensä, Jalkaväkirykmentti 2:ssa taistellut luutnantti Teppo Havu oli kaatunut Räisälässä jatkosodan alkuvaiheissa elokuussa 1941.


title: Toini Havu

text: Väinö Linna palasi Havun kritiikkiin neljännesvuosisataa myöhemmin, syksyllä 1980 "Aamulehteen" kirjoittamassaan kolumnissa. Linna pureutui arvostelun kohtaan, jossa Havu totesi, että ""Tuntematon sotilas" on loistavan tyyliniekan kirjoittama":


title: Toini Havu

text: Linna totesi, että tämä havainto lisäsi jonkin verran hänen suopeuttaan Havua kohtaan.


title: Toini Havu

text: Havu ja Väinö Linna olivat ennen "Tuntemattoman sotilaan" ilmestymistä tavanneet yhden kerran, kun Havu oli käynyt esitelmöimässä Pirkkalaiskirjailijoiden tilaisuudessa Tampereella ja Linna oli tämän jälkeen saattanut Havun sihteerin ominaisuudessa taksilla Hotelli Tammeriin. Toisen ja viimeiseksi jääneen kerran he tapasivat Lahdessa järjestetyssä kirjallisuusmatineassa vuonna 1959. Tällöin Havu ehdotti Linnalle menneiden unohtamista ja tarjosi sovinnon kättä, mihin Linna ei tarttunut. Myöhemmin Havu laski leikkiä siitä, kuinka rikas hän olisi, jos hän olisi saanut markan jokaisesta hänen kritiikkinsä ansiosta kaupaksi menneestä "Tuntemattomasta". Havun lapset ovat kertoneet perheen elämän muuttuneen tapauksen vuoksi täysin: perhe joutui vuosikausiksi solvauskirjeiden ja puhelinterrorin kohteeksi. Havu ei itse koskaan katunut arviotaan "Tuntemattomasta sotilaasta", mutta myöhemmin hän lahjoitti "Täällä Pohjantähden alla" -trilogian työtovereilleen Matti Paavilaiselle, Pekka Tarkalle ja Timo Tiusaselle.


title: Toini Havu

text: Havun ura "Helsingin Sanomien" kirjallisuuskriitikkona katkesi vuonna 1962 hänen riitauduttuaan Eljas Erkon kanssa. Myöhemmin hän teki muun muassa radio-ohjelmia. Väinö Linnan tavoin Havu, joka oli ollut ketjupolttaja, koki viimeisinä vuosinaan aivohalvauksen ja menetti puhe- ja kirjoituskykynsä.


title: Toini Havu

text: Vuonna 1979 Havulta ilmestyi aforismikokoelma "Hiljaisuuden kenttä".


title: Toini Havu

text: Havun isä oli Turun hovioikeuden varapresidentti Johan Viktor Havu, äiti Sigrid Blomström. Hänen puolisonsa oli insinöörikommodori Martti Ollikainen.


title: Junkkeri

text: Junkkerit (saks. Junker, äännetään [ˈjʊŋ kɐ]) olivat maanomistajaylimystöä Elben itäpuolisilla alueilla Preussissa ja Saksassa.


title: Junkkeri

text: Junkkerisukujen kantaisät olivat saksalaisia aatelisia, jotka valloittivat keskiajalla länsislaavien maita ja asettuivat asumaan niille. He toivat mukanaan kristinuskon. Muuttoliike oli tärkeä osa saksalaisten idänsiirtolaisuutta, niin sanottua "Ostsiedlungia". Vastineeksi sotapalveluksistaan soturit saivat maata ja verovapauden. Nimitys "junkkeri" periytyy keskiajan yläsaksan sanasta "Juncherre", joka tarkoittaa nuorta herraa (). Tämä johtuu siitä, että itään lähteneet olivat usein perheidensä nuorempia poikia, joille ei ollut luvassa perintömaata.


title: Junkkeri

text: Junkkereiden välillä oli suuria varallisuuseroja. Itä-Preussin junkkereista pieni vähemmistö oli erittäin rikkaita magnaattisukuja, joiden perustajat olivat taistelleet palkkasotureina Saksalaisen ritarikunnan joukoissa kolmitoistavuotisessa sodassa Puolaa vastaan (1453-1466). Brandenburgissa junkkerit olivat enimmäkseen aatelisten siirtolaisten jälkeläisiä ja heidän omistuksensa vaatimattomia Euroopan mittakaavassa. Maaomistusten pieni koko oli seurausta siitä, että keskiajan hallitsijoiden kannatti asuttaa uusille rajamaille mahdollisimman monta aatelista, jotta näitä olisi riittänyt puolustautumaan slaavien kostoiskuilta. Oli jopa tapauksia, joissa useampi suku jakoi yksittäisen kylän omistuksen keskenään. Rikkailla junkkereilla oli varallisuutensa vuoksi enemmän poliittista vaikutusvaltaa kuin köyhillä. Varakkaat suvut solmivat avioliittoja keskenään ja muodostivat eräänlaisen sisäpiirin, joka kävi neuvotteluja keskusvallan kanssa muidenkin puolesta.


title: Junkkeri

text: Toisen maailmansodan häviäminen ja Itä-Saksan maauudistukset merkitsivät junkkeriluokan loppua. Varsinainen aatelisluokka oli jo lakkautettu siirryttäessä Weimarin tasavaltaan ensimmäisen maailmansodan jälkeen. Nykyään "Junker" on käyttönimi Saksan tittelittömästä ylimystöstä. Se lyhennetään Jkr. ja sijoitetaan yleensä ennen akateemisia arvoja ja nimeä (esimerkiksi "Jkr. Heinrich von Hohenberg"). Feminiinimuotoa "Junkfrau" käytetään vain satunnaisesti.


title: Dan Ellis

text: Dan Ellis (s. 19. kesäkuuta 1980 Saskatoon, Saskatchewan) on kanadalainen entinen jääkiekkomaalivahti.


title: Dan Ellis

text: Ellis pelasi kauden 1999–2000 USHL-sarjassa Omaha Lancersissa. Hän voitti kauden aikana 34 ottelua ja hävisi vain 16. Ellis torjui myös sarjan ennätyksen, kun hän piti 11 nollapeliä. Kauden jälkeen hänet valittiin USHL:n vuoden pelaajaksi ja maalivahdiksi. Seuraavana kesänä Dallas Stars varasi Ellsiin NHL:ään 60. varauksena. Seuraavat kolme kautta hän pelasi Nebraskan yliopiston joukkueessa yliopistosarjassa. Syksyllä 2003 Ellis teki kolmen vuoden tulokassopimuksen Dallasin kanssa.


title: Dan Ellis

text: Ellis pelasi kaudella yhden NHL-ottelun Dallasissa, mutta hänen ammattilaisuransa ensimmäinen kausi sujui lähinnä AHL:n Utah Grizzliesissä ja ECHL:n Idaho Steelheadsissa. ECHL:ssa Ellis palkittiin pudotuspelien arvokkaimpana pelaajana, kun Idaho voitti sarjan mestaruuden. Hän torjui pudotuspeleissä 13 voittoa ja kolme nollapeliä. Ellis kahlasi kolme seuraava kautta Starsin farmijoukkueessa Iowa Starsissa AHL-liigassa, kunnes solmi sopimuksen Nashville Predatorsin kanssa.


title: Dan Ellis

text: Ensimmäisellä kunnollisella NHL:n tulokaskaudellaan Ellis syrjäytti Nashvillen ykkösmaalivahdin Chris Masonin ja voitti Roger Crozier Saving Grace Awardin liigan parhaalla torjuntaprosentilla. Alkujaan Pekka Rinne oli kutsuttu pelaamaan Masonin sijasta, mutta Rinne myöhästyi ottelusta lumimyrskyn takia. Ellis pelasi maalilla Rinteen sijasta ja torjui ottelussa 37 laukausta. Hyvän suorituksen vuoksi Ellisistä tuli loppukaudeksi Nashvillen ykkösmaalivahti. Pudotuspeleissä Ellis torjui Predatorsille kaksi voittoa Detroit Red Wingsistä, mutta se ei auttanut ja Nashville putosi ensimmäisellä kierroksella.


title: Dan Ellis

text: Kaudella 2009–2010 Ellis tippui Pekka Rinteen kakkosmaalivahdiksi. Kauden jälkeen Nashville kauppasi Ellisin ja Dustin Boydin oikeudet Montreal Canadiensiin, josta se hankki Sjarhei Kastsitsynin. Ellis ei kuitenkaan tehnyt sopimusta Montrealin kanssa vaan siirtyi heinäkuussa kaksivuotisella sopimuksella Tampa Bay Lightningiin, jossa avautui maalivahdin paikka Antero Niittymäen siirryttyä San Jose Sharksiin. Ellis halusi joukkueeseen, jossa voisi saada ykkösmaalivahdin paikan, ja hän siirtyikin Tampa Bayhyn haastamaan Mike Smithiä.Tampa Baysta Ellis siirtyi Anaheim Ducksiin kesken kauden 2010–2011. Ellis oli Ducksissa Ray Emeryn kakkosvahtina ykkösvahti Jonas Hillerin ollessa loukkaantuneena. Kaudelle 2012–2013 Ellis siirtyi Carolina Hurricanesiin Cam Wardin aisapariksi.


title: Mattopommitus

text: Mattopommitus on ilmasodankäynnin muoto, jossa suuri määrä lentokoneita pudottaa pommeja laajalle alueelle tarkoituksenaan mahdollisimman suuren vahingon tuottaminen. Pommituksissa käytetään sirpale-, palo- ja painepommeja. Terroripommitus on mattopommituksen muoto, jonka tarkoituksena on aiheuttaa siviiliväestölle mahdollisimman suuria tappioita ja heikentää näin kotirintaman moraalia.


title: Mattopommitus

text: Ensimmäisenä mattopommituksena pidetään Guernican kaupungin pommitusta Espanjan sisällissodassa huhtikuussa 1937. Mattopommitus yleistyi liittoutuneiden taktiikkana toisessa maailmansodassa, jolloin lähes kaikki Saksan suuret kaupungit pommitettiin. Myöhemmin mattopommitusta käytettiin muun muassa Vietnamin sodassa 1965–1968; Pohjois-Vietnamiin pudotettiin kolmen vuoden aikana 864 000 tonnia pommeja.


title: Katherine Jackson

text: Katherine Esther Jackson, o.s. Scruse (s. 4. toukokuuta 1930) on Jacksonien musikaalisen suvun matriarkka. Hänen tunnetuimmat lapsensa ovat viihdetaiteilijat Michael ja Janet Jackson.


title: Katherine Jackson

text: Jackson sairasti lapsena polion. Hän liittyi vuonna 1965 Jehovan todistajiin.


title: Katherine Jackson

text: Jackson julkaisi omaelämäkertateoksen "My Family" (1990). Hän on julkisuudessa asettunut puolustamaan Michael-poikaansa tähän kohdistuneiden pedofiliasyytösten yhteydessä. Hän on myös kertonut miehensä uskottomuudesta.


title: Katherine Jackson

text: Katherine Jackson sai miehensä Josephin kanssa kymmenen lasta:


title: Joseph Jackson (manageri)

text: Joseph Walter "Joe" Jackson (26. heinäkuuta 1928 Fountain Hill, Arkansas – 27. kesäkuuta 2018) oli Jacksonien musikaalisen suvun patriarkka. Hän toimi itse Jackson 5:n managerina.


title: Joseph Jackson (manageri)

text: Jackson yritti myös omaa muusikonuraa, mutta jäi vaille laajaa menestystä. Hänet tunnetaan ankarana isänä, joka piiskasi varsinkin perheen poikia ja jonka myös todettiin pettäneen vaimoaan Katherinea tästä todisteena mm. Josephin toisen naisen kanssa saatu Joh'Vonnie Jackson. La Toya Jackson syytti omaelämäkertateoksessaan "La Toya: Growing up in the Jackson Family" (1991) isäänsä jopa fyysisestä väkivallasta ja seksuaalisista hyväksikäytöistä; perhe virallisesti kiisti syytökset.


title: Joseph Jackson (manageri)

text: Joseph Jackson tunnusti pahoinpitelyt myöhemmin.


title: Joseph Jackson (manageri)

text: Jackson kuoli haimasyöpään 89-vuotiaana. Hän oli saanut useita sydänkohtauksia viimeisinä vuosinaan.


title: Joseph Jackson (manageri)

text: Joseph Jackson sai vaimonsa Katherinen kanssa kymmenen lasta:


title: Jackie Jackson

text: Sigmund Esco ”Jackie” Jackson (s. 4. toukokuuta 1951) on yhdysvaltalainen laulaja. Hän syntyi Katherine ja Joseph Jacksonin toiseksi lapseksi. Jackie on Michael Jacksonin isoveli.


title: Jackie Jackson

text: Jackson kuului nuorena Jackson 5 -kokoonpanoon. Useiden sen julkaisemien hittien jälkeen hän aloitti soolouran, jonka ainoiksi albumeiksi ovat jääneet "Jackie Jackson" (1973) ja "Be the One" (1989).


title: Jackie Jackson

text: Jackson oli vuosina 1974–1987 naimisissa Enid Spannin kanssa. He saivat yhden lapsen, Sigmund Esco Jackson, Jr. (”Siggy”, s. 29.6.1977) ja he adoptoivat Brandi Jacksonin (s. 6.2.1982).


title: Tito Jackson

text:
Toriano Adaryll "Tito" Jackson (s. 15. lokakuuta 1953, Gary) on yhdysvaltalainen laulaja ja kitaristi. Hän kuului tunnettuun The Jackson 5 -kokoonpanoon.
Tito Jakcson syntyi Katherine ja Joseph Jacksonin kolmantena lapsena. Tito on Michael Jacksonin isoveli.


title: Tito Jackson

text: Jacksonin kolme lasta perustivat myöhemmin yhtyeen 3T. Lasten äiti Delores, josta Jackson erosi vuonna 1988, kuoli henkirikoksen uhrina 27. elokuuta 1994.


title: Carl Öhman

text: Carl Hugo Öhman (s. 18. maaliskuuta 1930 Helsinki) on suomalainen teatterinjohtaja.


title: Carl Öhman

text: Öhman oli Helsingin Ruotsalaisen teatterin johtajana vuosina 1963−1982. Sen jälkeen hän toimi Finlandia-talon johtajana vuoteen 1988 ja viimeksi Tampere-talon johtajana. Öhman jäi eläkkeelle Tampere-talon johtajan virasta 1997. Carl Öhman oli vuosina 1973−1997 naimisissa viihdeartisti Marjatta Leppäsen kanssa. Vuonna 1994 Öhman sai professorin arvonimen ansioistaan suomalaisen ja suomenruotsalaisen kulttuurin hyväksi tehdystä työstä. Hän on saanut myös yli-intendentin arvonimen vuonna 1983.


title: Carl Öhman

text: Syyskuussa 1995 ruotsalainen kirjallisuustutkija Björn Meidal käsitteli "Scandinavica"-aikakauslehdessä Öhmanin vuonna 1961 julkaistua kirjaa "August Strindberg and the Origin of the Scenic Expressionism". Kirja oli lyhennelmä Öhmanin Michiganin yliopistossa vuonna 1961 julkaistusta tohtorinväitöskirjasta. Meidal löysi kirjasta pahoja puutteita: kyseistä väitöskirjaa ei löytynyt, ei myöskään teoksessa lähteinä mainittuja Strindbergin kirjeitä ja muistiinpanoja löytynyt arkistoista. Lisäksi kirja sisälsi tekaistuja haastatteluja.


title: Carl Öhman

text: Asian tultua julki ilmeni, ettei Michiganin yliopisto tuntenut Öhmania eikä hänen väitöskirjaansa löytynyt Yhdysvalloista. Öhman ilmoitti tämän jälkeen, ettei hän ole filosofian tohtori ”käsitteen suomalaisessa mielessä” vaan hän on saanut tohtoridiplomin yksityisestä amerikkalaisesta "Putnay & Roberts Foundation" -säätiöstä pidettyään luentosarjan Ann Arborissa vuonna 1961. Tuonnimistä säätiötä ja sen myöntämää tohtorindiplomia ei kuitenkaan löytynyt. Öhmanin mukaan diplomi oli hävinnyt muutossa, mutta hän kertoi löytäneensä kadoksissa olleet Strindbergin kirjeet talonsa ullakolta tyttärensä lelulaatikosta Barbie-nuken patjan alta.


title: Carl Öhman

text: Helsingin yliopiston rehtori asetti tässä vaiheessa asiantuntijaryhmän tutkimaan myös Öhmanin 1959 tekemää lisensiaatintyötä "August Strindberg och teatern". Ryhmä sai työnsä valmiiksi 4. heinäkuuta 1996 ja totesi, että Öhmanin lisensiaatintyö perustui useisiin väärennettyihin lähteisiin. Öhman kiisti nämä väitteet. Yliopisto ei kuitenkaan hakenut KHO:lta Öhmanin lisensiaatinarvon peruuttamista, koska lisensiaatintyön valmistumisesta oli kulunut jo lähes 40 vuotta eikä Öhman tänä aikana ollut työskennellyt tieteellisen tutkimuksen parissa.


title: Jermaine Jackson

text: Jermaine LaJaune Jackson (s. 11. joulukuuta 1954) on yhdysvaltalainen laulaja ja basisti. Hän syntyi Katherine ja Joseph Jacksonin tunnettuun perheeseen; sisarusten joukossa ovat Michael ja Janet Jackson.


title: Jermaine Jackson

text: Jackson kuului The Jackson 5 -kokoonpanoon. Hän valmistui Birmingham High Schoolista vuonna 1973. Hän on aikuisiällään kääntynyt islamiin.


title: Jermaine Jackson

text: Jackson saavutti myöhemmin menestystä soolourallaan ja sai jopa Grammy-ehdokkuuden. Vuonna 2007 hän osallistui brittiläiseen "Celebrity Big Brotheriin".


title: Marlon Jackson

text: Marlon David Jackson (s. 12. maaliskuuta 1957) on yhdysvaltalainen laulaja. Hän syntyi Katherine ja Joseph Jacksonin kuuluisaan perheeseen. Marlon on Michael Jacksonin ja Janet Jacksonin isoveli. Hän syntyi ennenaikaisesti, ja hänen kaksoisveljensä Brandon kuoli pian syntymänsä jälkeen. Marlon on kuulunut myös Jackson 5 -kokoonpanoon ja on myöhemmin tuottanut sisarustensa musiikkia.


title: Randy Jackson (laulaja)

text: Steven Randall "Randy" Jackson (s. 29. lokakuuta 1961) on yhdysvaltalainen laulaja. Hän syntyi Katherine ja Joseph Jacksonin musikaaliseen perheeseen Garyssä, Indianassa. Randy on Michael Jacksonin veli.


title: Randy Jackson (laulaja)

text:
Jackson liittyi sisarustensa Jackson 5 -kokoonpanoon, jonka hajottua vuonna 1990 hän ei ole saavuttanut soolourallaan suurempaa mainetta.
Randy osaa soittaa monia soittimia ja on hyvä kirjoittamaan kappaleita. Michael Jackson on sanonut, että Randy on hänen mielestään perheen lahjakkain.


title: Markus Katzer

text: Markus Katzer (s. 11. joulukuuta 1979 Wien) on itävaltalainen jalkapalloilija, pelipaikaltaan puolustaja. Hän pelaa tällä hetkellä SK Rapid Wien -seuran kokoonpanossa.


title: Markus Katzer

text: Katzer aloitti ammattilaisena vuonna 2000 VfB Admira Wacker Mödlingin joukkueessa, jossa hän pelasi neljä vuotta ennen nykyiseen seuraansa siirtymistä. Hän on voittanut nykyseurassaan Rapidissä maansa liigamestaruuden kahdesti: vuosina 2005 ja 2008. Vuonna 2005 hän oli lisäksi cup-finaalissa, jossa joukkue taipui kuitenkin Austria Wienille 3-1.


title: Markus Katzer

text: Katzer debytoi maajoukkueessa vuonna 2003. Hänet on valittu Itävallan kokoonpanoon EM-kotikisoihin 2008. Hän on pelannut tähän mennessä 11 ottelua, mutta maaleja ei ole syntynyt.


title: Anelma Vuorio

text: Anelma Kaarina Vuorio (21. elokuuta 1906 Helsinki – 4. kesäkuuta 1983 Helsinki) oli suomalainen kirjailija.


title: Anelma Vuorio

text: Vuorion vanhemmat olivat Lahden kansanopiston johtaja, kirjailija Rope Kojonen ja Edla Maria Tiitinen.


title: Anelma Vuorio

text: Anelma Vuorio omisti vuosina 1949–1968 yhdessä miehensä Rainer Vuorion kanssa Hvitträskin ateljee- ja asuinrakennuksen, joka toimi heidän edustuskotinaan. Talo siirtyi 1968 Vuorioiden konkurssin jälkeen ensin Kansallis-Osake-Pankin haltuun ja sen jälkeen Gerda ja Salomon Wuorion säätiön omistukseen.


title: Võ Văn Kiệt

text: Võ Văn Kiệt (23. marraskuuta 1922 – 11. kesäkuuta 2008) oli vietnamilainen poliitikko. Hän kuului uudistusmielisten kommunistien ryhmittymään, joka aloitti ”Vietnamin perestroikan”, Đổi mớina tunnetun taloudellisen tervehdyttämispolitiikan 1986 . Vietnamin pääministerinä hän toimi 8. elokuuta 1991–25. syyskuuta 1997. Syntymänimeltään hän oli Phan Văn Hòa, mutta hän muutti nimensä liityttyään Indokiinan kommunistipuolueeseen. Ystävät kutsuivat häntä lempinimellä Sáu Dân.


title: Võ Văn Kiệt

text: Kiệt syntyi talonpoikaiseen perheeseen Trung Hiệpin kylässä Vũng Liêmin piirissä Vĩnh Longin maakunnassa eteläisessä Vietnamissa, joka oli osa Kotšin-Kiinaa Ranskan Indokiinassa. Kommunistipuolueen jäsen hänestä tuli 1939, ja imperialisminvastaisen nuorisoliikkeen aktivistina hän osallistui Nam Kỳn kansannousuun.


title: Võ Văn Kiệt

text: Việt Minh -itsenäisyysliikkeen sotilaana Kiệt taisteli ranskalaisia vastaan ensimmäisessä Indokiinan sodassa 1946-1954 asemapaikkanaan etelä, mutta pakeni Pohjois-Vietnamiin maan jakauduttua kahtia Geneven konferenssin mukaisesti 1954. 1960 hänet valittiin keskuskomitean varajäseneksi ja täysjäseneksi 1972. Vietnamien jälleenyhdistyttyä 1976 hän palasi etelään astuakseen virkaansa Hồ Chí Minhin kaupungin kaupunginjohtajana. Pian tämän jälkeen hänet hyväksyttiin politbyroon varajäseneksi ja nimitettiin Hồ Chí Minhin kaupungin puoluetoimiston pääsihteeriksi. Vuonna 1991 hänestä tuli Vietnamin pääministeri, mutta hän oli toiminut virkaatekevänä jo vuodesta 1988, jolloin hänen edeltäjänsä Phạm Hùng kuoli äkillisesti.


title: Võ Văn Kiệt

text: Kaudellaan kaupunginjohtajana hän hillitsi kovan linjan kommunisteja ja halusi pitää vanhan hallinnon ja liike-elämän edustajiin yhteyttä taloudellisen katastrofin estämiseksi . Hän vastusti avoimesti korruptiota ja suhtautui kriittisesti kahden Vietnamin talouksien hätäiseen pakkoliittoon. Hänen uudistuspolitiikkansa otti tuulta vuonna 1986, jolloin maa oli taloudellisen romahduksen partaalla.


title: Võ Văn Kiệt

text: Kiệt kuoli singaporelaisessa sairaalassa lyhyen sairauden jälkeen 11. kesäkuuta 2008.


title: Ammatinvalinnanohjaus

text: Ammatinvalinnanohjauksen tavoitteena on auttaa asiakasta löytämään itselleen sopiva uravalinta (työ ja koulutus). Ohjaus tapahtuu yhteistyössä ammatinvalintapsykologin kanssa.


title: Ammatinvalinnanohjaus

text: Suomessa ammatinvalinnanohjaus katsotaan alkaneen 1939 Helsingin kunnallisen työnvälitystoimiston perustaessa erillisen nuoriso-osaston. Tarkoitus oli tuolloin ohjata kansakoulunsa päättäneitä nuoria jatko-opintoihin yhteiskunnan ollessa murroksessa teollistumisen ja kaupungistumisen myötä.


title: Ammatinvalinnanohjaus

text: Nykyisin ammatinvalintaa pohditaan myös jo ennen työelämään astumista. Työterveyslaitos on kehittänyt peruskoulun päättöluokkien sekä ammatillisten oppilaitosten ja lukioiden käyttöön Kohti työelämää -ryhmämenetelmän, joka tukee nuorten uravalintoja.


title: Ammatinvalinnanohjaus

text: Työ- ja elinkeinotoimistoista annetaan ohjeet, kuinka ammatinvalinnanohjaukseen pääsee. Eri toimistoissa on erilaisia käytäntöjä ammatinvalinnanohjaukseen pääsyn suhteen. Työ- ja elinkeinotoimiston tarjoama ammatinvalinnanohjaus on henkilöasiakkaalle maksutonta.


title: Ammatinvalinnanohjaus

text: Ammatinvalinnanohjauksessa käydään noin tunnin mittainen luottamuksellinen keskustelu asiakkaan elämäntilanteesta, odotuksista ja urataustasta. Tämän ns. alkuhaastattelun perusteella ohjaaja ja ohjattava sopivat ohjausprosessin jatkosta, sillä yleensä keskustelukertoja tarvitaan enemmän kuin yksi toteuttamiskelpoisen suunnitelman luomiseksi. Lisäksi apuna käytetään psykologisia testejä, kuten kykytestejä, persoonallisuustestejä ja kiinnostavuusarviointeja. Mahdollisia ohjaustoimia ovat myös erilaiset työ- tai koulutuskokeilut ja terveydentilan tutkimukset. Näitä tietoja ei luovuteta ulkopuolisille tahoille ilman asiakkaan suostumusta.


title: Ammatinvalinnanohjaus

text: Lisäksi on olemassa myös jonkin verran sähköisiä palveluita ammatinvalinnanohjauksen tukena. Esimerkiksi internetissä oleva "AVO-ohjelma" (http://www.mol.fi/avo/avo.htm) tarjoaa erilaisia uravaihtoehtoja, mutta ei kerro asiakkaan soveltuvuutta niihin.


title: Rope Kojonen

text: Robert (Rope) Kojonen (1. elokuuta 1874 Iitti – 10. kesäkuuta 1931 Lahti) oli suomalainen kansanopiston johtaja, kansanedustaja ja kirjailija.


title: Rope Kojonen

text: Kojosen vanhemmat olivat työmies Juho Tuomaanpoika ja Maria Sofia Antintytär. Hän pääsi ylioppilaaksi 1896 ja suoritti teologian preliminääritutkinnon 1898 sekä valmistui filosofian kandidaatiksi 1901. Kojonen toimi Uusimaa-lehden päätoimittajana 1901–1902 sekä Lahden kansanopiston johtajana 1902–1931 ja Lahden kaupungin kansakoulujen tarkastajana 1906–1931. Hän oli vt. kouluneuvos vuosina 1919–1920 ja sosiaaliministeriön raittiusosaston vt. osastopäällikkö 1921–1922.


title: Rope Kojonen

text:
Kojonen oli Kansallisen Edistyspuolueen kansanedustajana vuosina 1919–1922 edustaen Hämeen läänin eteläistä vaalipiiriä. Hän oli valtiorikosoikeuden jäsenenä ja oli mukana kunnallispolitiikassa Lahden kaupunginvaltuuston jäsenenä. Kojonen kuului Suomen kansanopistoyhdistyksen johtokuntaan ja hänellä oli luottamustehtäviä myös raittiusjärjestöissä.
Rope Kojonen oli naimisissa vuodesta 1903 Edla Maria Tiitisen kanssa. Heillä oli kuusi lasta, joista yksi on heidän tyttärensä kirjailija Anelma Vuorio.


title: Chen Li

text: Chen Li (s. 23. elokuuta 1974 Yun Chen) on kiinalainen haulikkoampuja.


title: Chen Li

text: Chen Li on saavuttanut MM-kilpailuissa trapissa kolme joukkuekultaa (1998, 1999 ja 2006), henkilökohtaisen hopean (2006) ja joukkuehopean (2007).


title: Asser Hilpe

text: Asser Hilpe (3. marraskuuta 1918 Kotka – 1992) oli suomalainen virkamies ja kirjailija.


title: Asser Hilpe

text: Hilpe toimi työlaitoksen johtajana kulkulaitosten ja yleisten töiden ministeriössä vuosina 1946–1949, piiriohjaajana sosiaali- ja terveysministeriössä 1950–1962 ja viimeksi tarkastajana Hämeen lääninhallituksessa 1962–1977.


title: Antti Rautiola

text: Antti Rautiola (s. 8. helmikuuta 1988 Äänekoski) on suomalainen jääkiekkomaalivahti.


title: Antti Rautiola

text: Rautiolan kasvattajaseura on Oulun Kärpät, jota hän edusti sekä A-, B- että C-nuorissa. Hän on pelannut myös Kärppien edustusjoukkueessa, kaksi ottelua SM-liigassa kaudella 2010–2011, molemmat marraskuussa 2010. Pääosa tuosta kaudesta kului kuitenkin Mestiksen Kiekko-Laserissa, jossa hän pelasi 38 runkosarja- ja kolme pudotuspeliottelua. Kaudella 2009–2010 hän pelasi Kajaanin Hokissa Mestiksessä sekä KLH Vajgar Jindřichův Hradecissa Tšekin kolmanneksi korkeimmalla sarjatasolla.


title: Antti Rautiola

text:
Rautiola teki kesäkuussa 2011 tehty 1+1-vuotisen sopimuksen Pelicansin kanssa. Pelicansissa Rautiola pelasi kauden 2011–2012 aikana kolme liigaottelua. Pääosan kaudesta hän torjui Mestis-seura Peliittojen maalilla. Kaudeksi 2012-2013 hän teki sopimuksen Mestiksen Jokipoikien kanssa.
Kaudet 2013–2016 Rautiola on torjui Heinolan Peliittojen maalilla.


title: Richard Schallert

text: Richard Schallert (s. 21. huhtikuuta 1964 Brand in Vorarlberg) on entinen itävaltalainen mäkihyppääjä, joka kilpaili maailmancup-tasolla vuosina 1981–1988.


title: Richard Schallert

text: Schallert oli mukana Itävallan joukkueessa, joka sijoittui neljänneksi Engelbergin MM-kisoissa 1984. Vuoden kuluttua Seefeldissä hän sijoittui normaalimäessä 29:nneksi. Oberstdorfissa 1987 hän oli Ernst Vettorin, Franz Neuländtnerin ja Andreas Felderin kanssa voittamassa joukkuemäestä pronssia Suomen ja Norjan viedessä kirkkaimmat mitalit. Lisäksi hän oli suurmäessä 37:s.


title: Richard Schallert

text: Vuoden 1983 lentomäen MM-kilpailuissa Harrachovissa hän sijoittui viidenneksi.


title: Richard Schallert

text: Maailmancupissa Schallert ylsi neljästi palkintosijalle, mutta ei voittanut yhtään kilpailua. Hän sijoittui kauden 1982–1983 kokonaispisteissä kahdenneksitoista.


title: Juha Rantasila -palkinto

text: Juha Rantasila -palkinto on jääkiekon SM-liigan pelaajayhdistyksen vuosittain jakama palkinto, joka annettiin ensimmäisen kerran kauden 2007–2008 jälkeen. Sen saa puolustaja, joka on tehnyt eniten maaleja. Ensimmäisen kerran palkinnon vei kaudella 2007–2008 Tapparan Anssi Salmela. Palkinto on nimetty puolustaja Juha Rantasilan mukaan.


title: Liu Yingzi

text: Liu Yingzi (s. 27. tammikuuta 1971 Hunan) on kiinalainen haulikkoampuja ja maailmanmestari.


title: Liu Yingzi

text: Liu Yingzi on saavuttanut MM-kilpailuissa trapissa henkilökohtaisen maailmanmestaruuden (2007) ja kolme joukkuehopeaa (2001, 2003 ja 2007), sekä kaksoistrapissa joukkuepronssia (1994).


title: Salah al-Din

text: Ṣalāḥ ad-Dīn () eli Saladinin maakunta on yksi Irakin yhdeksästätoista maakunnasta (kuvernoraatista), ja sijaitsee pohjoiseen Bagdadista. Sen pinta-ala on 24 075 neliökilometriä (5,6 % Irakista) ja pääkaupunki Tikrit. Maakunta on nimetty kurdisyntyisen, ristiretkeläisiä vastaan taistelleen sulttaani Saladinin mukaan. "Salahuddinin maakunta" on muunnelma maakunnan nimestä.


title: Salah al-Din

text: Maakunnan naapurina ovat lounaassa Anbarin, luoteessa Ninawan, pohjoisessa Erbilin ja Kirkukin, idässä Sulaimaniyyan ja Diyalan, sekä etelässä Bagdadin maakunnat.


title: Salah al-Din

text: Vuoden 1997 väestönlaskennassa maakunnan asukasluku oli 904 432. Irakin sodan loppuvaiheessa vuonna 2011 Yhdysvaltain armeija arvioi väkiluvuksi 1,158 miljoonaa. Heistä sunneja oli noin 96 %, šiioja 3 % ja kurdeja 1 %. Vuonna 2013 väkiluvuksi arvioitiin 1 336 600 (4,2 % Irakin väestöstä). Väestöstä kaupunkilaisia on 44,2 prosenttia.


title: Salah al-Din

text: Vuonna 2013 maakunta jakautui kahdeksaan piirikuntaan seuraavin väestöosuuksin (prosenttia 1 336 600 as. kokonaisväestöstä):


title: Deborah Gelisio

text: Deborah Gelisio (s. 26. helmikuuta 1976 Bellono) on italialainen haulikkoampuja, maailmanmestari ja olympiamitalisti.


title: Deborah Gelisio

text: Deborah Gelisio on saavuttanut olympialaisissa hopeaa kaksoistrapissa Sydneyssä 2000. Lisäksi hän on saavuttanut MM-kilpailuissa kaksoistrapissa kolme henkilökohtaista maailmanmestaruutta (1995, 1997 ja 1998), kaksi joukkuemestaruutta (1995 ja 1997) ja joukkuehopean (1993), sekä trapissa henkilökohtaisen mestaruuden (2005), kaksi joukkuemestaruutta (2007 ja 2009), henkilökohtaisen hopean (2007) ja joukkuehopean (2005).


title: Daniela Del Din

text: Daniela Del Din (s. 29. syyskuuta 1969 San Marino) on sanmarinolainen haulikkoampuja.


title: Daniela Del Din

text: Del Din voitti Nikosian MM-kilpailuissa 2007 pronssia trapissa tuloksella 85 (67+18) ja Mariborissa 2009 joukkuepronssia. Hän kilpaili trapissa myös Pekingin olympialaisissa 2008, jossa hän sijoittui 15:nneksi.


title: Sam Wyche

text: Samuel David "Sam" Wyche (s. 5. tammikuuta 1945) on yhdysvaltalainen amerikkalaisen jalkapallon pelaaja ja valmentaja. Hän syntyi Atlantassa ja kävi Furmanin sekä Etelä-Kalifornian yliopistoja.


title: Sam Wyche

text: Wyche pelasi vuosina 1968–1976 useissa ammattilaisseuroissa. Niistä yksi oli Cincinnati Bengals, jonka päävalmentajana hän myöhemmin toimi vuosina 1984–1991. Hän oli myös Tampa Bay Buccaneersin päävalmentajana 1992–1995.


title: Henry J. Kaiser

text: Henry John Kaiser (9. toukokuuta 1882 – 24. elokuuta 1967), oli amerikkalainen teollisuusyrittäjä, sekä nykyään Yhdysvaltain suurimman yleishyödyllisen terveyspalveluorganisaation, Kaiser Permanenten toinen perustaja.


title: Henry J. Kaiser

text: Kaiserin yhtiöt rakensivat 1930-luvulla huomattavia teitä, siltoja ja patoja ja toisen maailmansodan aikana tunnettuja Liberty- ja Victory-luokan kuljetusaluksia. Sittemmin yhtymä Kaiser Industries Corp. (perustettu 1945) on valmistanut muun muassa autoja ja sementtiä. Yhtiökumppani Joseph W. Frazer siirtyi 1949 GM yhtiön palvelukseen. Autoja valmistettiin nimillä Kaiser, Frazer sekä Henry J, joka oli Henry J Kaiserin viimeinen yritys pelastaa Kaiser Auto yhtiö. Yhtiön tuotanto loppui Yhdysvalloissa 1955, minkä jälkeen valmistusta oli vielä Etelä-Amerikassa, kunnes sekin tuotanto 1960-luvulla myytiin Ford-Renaultille.


title: Henry J. Kaiser

text: Vuonna 1945 Henry J. Kaiser ja lääkäri Sidney R. Garfield perustivat maailman ensimmäisen terveyden ylläpitämiseen keskittyneen organisaation (HMO), Kaiser Permanenten. Nykyään Kaiser Permanente on Yhdysvaltain suurin voittoa tavoittelematon terveydenhoito-organisaatio. Se toimii 10 osavaltiossa sekä District of Columbiassa. Sillä on 8,7 miljoonaa asiakasta, 134 000 työntekijää ja noin 37,8 miljardin dollarin vuotuinen liikevaihto.


title: Leeman Bennett

text: Leeman Bennett (s. 20. kesäkuuta 1938) on yhdysvaltalainen amerikkalaisen jalkapallon valmentaja. Hänet muistetaan parhaiten kahden NFL-seuran, Atlanta Falconsin (1977–1982) ja Tampa Bay Buccaneersin (1985–1986) päävalmentajana.


title: Nikolai Karamzin

text: Nikolai Mihailovitš Karamzin (; 12. joulukuuta 1766 Mihailovsk, Simbirskin ujesti – 3. kesäkuuta 1826 Pietari) oli venäläinen kirjailija, kielimies ja historioitsija. Hän oli merkittävä kirjakielen kehittäjä ja loi runsaasti uudissanoja venäjän kieleen.


title: Nikolai Karamzin

text:
Karamzin opiskeli Moskovan yliopistossa kirjoittamista 1781–1782. Karamzin matkusteli Keski-Euroopassa 1789–90 ja julkaisi klassiseksi tulleen matkakuvauksen "Pisma russkogo putešestvennika" (1791–92). Hänen päätyönsä on 12-osainen Venäjän historia "Istorija gosudarstva rossijskogo" (1816–29). Hänet nimettiin Pietarin keisarillisen tiedeakatemian kunniajäseneksi ja Venäjän keisarillisen akatemian täysjäseneksi. Nämä nimitykset tulivat hänen ansioidensa lisäksi Napoleonin hyökkäyksestä Venäjälle, mikä sai tsaari Aleksanteri I:n nimittämään Karamzinin entisen vastustajan ja akatemian puheenjohtajan amiraali Aleksandr Šiškinin valtiosihteeriksi.
Karamzin lasketaan venäläiseksi vastineeksi Jules Micheletille, Edward Gibbonille, E.G. Geijerille ja Topeliukselle. Karamzin oli myös konservatiivi ja tuki niitä Venäjän aatelisia, jotka vastustivat tsaarin reformeja.


title: Vesilasi (liuos)

text: Vesilasi on natriumsilikaattien väkevä liuos. Se sisältää varsinkin natriumortosilikaattia (NaSiO) ja natriummetasilikaattia (NaSiO). Sitä voidaan valmistaa antamalla kvartsin reagoida väkevän natriumhydroksidiliuoksen kanssa.


title: Vesilasi (liuos)

text: Vesilasi on varsin jäykkäliikkeistä eli sillä on suuri viskositeetti. Liuos on emäksinen, koska silikaatti-ionit reagoivat veden kanssa emäksinä muodostaen hydroksidi-ioneja (OH). Vesilasi reagoi helposti happojen kanssa, jolloin syntyy piihappoa, joka veteen liukenemattomana saostuu geelimäisenä.


title: Vesilasi (liuos)

text: Vesilasia käytetään liimana ja kittinä. Sitä käytetään myös puuesineiden päällystämiseen niiden suojaamiseksi palamiselta. Kun vesilasiin lisää oikeassa suhteessa etanolia, voi valmistaa superpalloja. Tämä on tyypillinen polymeerikemian koe yläkoulussa ja lukiossa. Näin tehty superpallo kuitenkin menettää nopeasti muotonsa ja kimmoisuutensa.


title: Charley Winner

text: Charley Winner (s. 2. heinäkuuta 1924) on yhdysvaltalainen amerikkalaisen jalkapallon valmentaja. Hän syntyi Somervillessä, New Jerseyssä, ja palveli toisessa maailmansodassa.


title: Charley Winner

text: Palvelusta vapauduttuaan Winner pelasi Washington-yliopistolla St. Louisissa. Parhaiten hänet kuitenkin muistetaan St. Louis Cardinalsin (1966–1970) ja New York Jetsin (1974–1975) päävalmentajana. Hän toimi myös avustavana valmentajana.


title: Pat Peppler

text: Pat Peppler (16. huhtikuuta 1922 – 23. kesäkuuta 2015 Stuart, Florida) oli yhdysvaltalainen amerikkalaisen jalkapallon valmentaja. Hänet muistetaan parhaiten NFL-seura Atlanta Falconsin päävalmentajana, jona hän toimi lyhyesti vuonna 1976.


title: Pat Peppler

text: Peppler pelasi Michigan State Universityssa ja toimi sieltä valmistuttuaan high school -tason päävalmentajana. Myöhemmin hän työskenteli Atlanta Falconsin lisäksi esimerkiksi North Carolina State Universityssa ja Green Bay Packers -seurassa.


title: Eva LaRue

text: Eva Maria LaRue (oik. Eva Maria LaRuy, s. 27. joulukuuta 1966 Long Beach, Kalifornia) on yhdysvaltalainen näyttelijä. Hänen juurensa ovat Puerto Ricossa ja Ranskassa.


title: Eva LaRue

text: LaRue syntyi Long Beachissa, Kaliforniassa vuonna 1966. Hänellä on sukujuuria Puerto Ricossa, Ranskassa, Hollannissa ja Skotlannissa. Hän on Bahá'í-uskonnon seuraaja: hänen äitinsä kääntyi uskontoon LaRuen ollessa teini-ikäinen.


title: Eva LaRue

text: LaRue ryhtyi näyttelemään kuusivuotiaana. Hänen ensimmäinen elokuvaroolinsa oli "Barbaarit"-nimisessä miekka ja magia -elokuvassa. Sittemmin hän esiintyi useissa elokuvissa ja televisiosarjoissa. Suurta julkisuutta LaRue sai ensimmäisen kerran näytellessään "All My Children" -saippuasarjassa vuosina 1993–1997 ja 2002–2005. LaRue on palkittu roolistaan "All My Childrenissä" tohtori Maria Santos Greynä, samoin kuin hahmoaan varten tekemästään tunnuskappaleesta "Dance Again with You".


title: Eva LaRue

text: Vuonna 2005 LaRue sai roolin "sta" Natalia Boa Vistana. Se on tällä hetkellä luultavasti hänen tunnetuin roolinsa. Lisäksi hän on vuosien saatossa esiintynyt useissa elokuvissa, mukaan lukien Cries in the Dark, Menneisyyden tuulet ("Remembrance"), Tappavaa peliä ("Legal Tender"), Sydänystävät ("Heart Condition") ja Vaaralliset kurvit ("Dangerous Curves"). Hän on myös vieraillut muun muassa televisiosarjoissa Sielun ruokaa ("Soul Food"), Hädän hetkellä ("Third Watch"), S.O.F. - Vainukoirat, ("Diagnosis Murder"), Kipusiskot ("Nurses") ja Dallas.


title: Eva LaRue

text: Vuodet 1992–1994 LaRue oli naimisissa John O'Hurleyn kanssa. Myöhemmin hän meni naimisiin John Callahanin kanssa. LaRue tutustui Callahaniin "All My Childrenin" kuvauksissa, joissa Callahan esitti LaRuen aviomiestä. Pariskunta oli naimisissa 1996–2004, jona aikana LaRue käytti nimeä Eva LaRue Callahan. Heillä on tytär Kaya (s. 2001). Vuonna 2010 LaRue avioitui liikemies Joe Cappuccion kanssa.


title: Kay Stephenson

text: George Kay Stephenson (s. 17. joulukuuta 1944) on yhdysvaltalainen amerikkalaisen jalkapallon pelaaja ja valmentaja. Hän kasvoi Floridassa ja pääsi Pensacola High Schoolista stipendillä Floridan yliopistoon.


title: Kay Stephenson

text: Pelaajana Stephenson loi ammattilaisuransa San Diego Chargersissa (1967) ja Buffalo Billsissä (1968). Hän oli myöhemmin muun muassa Buffalo Billsin (1983–1985) ja Edmonton Eskimosin (1998) päävalmentajana.


title: Pavel Tresnak

text: Pavel Tresnak (s. 3. lokakuuta 1953 Praha) on entinen tšekkiläinen huippulentopalloilija ja nykyinen lentopallovalmentaja, joka valmentaa kaudella 2008-2009 hallitsevaa suomenmestari Rovaniemen Santasportia, SM-liigassa. Urallaan hän on valmentanut muun muassa Tšekin ja Slovakian A-maajoukkueita EM-lopputurnauksissa. Lisäksi hän on toiminut seurajoukkueiden päävalmentajana Belgiassa, Kreikassa, Ranskassa, Kuwaitissa, Saksassa, Itävallassa ja Tšekissä.


title: Pavel Tresnak

text: Pelaajaurallaan Tresnak pelasi peräti neljässä eri maassa ammatikseen. Tresnak on valmentanut Pariisi Volleyssa kaudella 2003–2004. Muita joukkueita ovat kreikkalainen Aris Thessaloniki, itävaltalaiset Hot Volley Wien ja SVS Post Wien sekä kaudella 2007-2008 tšekkiläinen Fatra Zlin.


title: Chuck Knox

text: Charles Robert "Chuck" Knox (27. huhtikuuta 1932 – 12. toukokuuta 2018) oli yhdysvaltalainen amerikkalaisen jalkapallon valmentaja. Hän toimi päävalmentajana Los Angeles Ramsissa (1973–1977, 1992–1994), Buffalo Billsissä (1978–1982) ja Seattle Seahawksissa (1983–1991).


title: Chuck Knox

text: Knox työskenteli myös high schooleissa ja yliopistoilla.


title: Bill Carr

text: William "Bill" Arthur Carr (24. lokakuuta 1909 Pine Bluff, Arkansas – 14. tammikuuta 1966 Tokio) oli yhdysvaltalainen yleisurheilija ja olympiavoittaja. Carr kilpaili pikajuoksussa. Hän voitti kaksi olympiakultaa, kummatkin Los Angelesista 1932.


title: BRDC International Trophy 1950

text: BRDC International Trophy 1950 oli 26. elokuuta 1950 ajettu Formula 1:n MM-sarjan ulkopuolinen kilpailu. Kilpailu ajettiin Silverstonen radalla Isossa-Britanniassa, ja sen voitti italialainen Nino Farina ennen paalulta lähtenyttä argentiinan Juan Manuel Fangiota. Kilpailun nopeimman kierroksen ajoi Fangio, mutta koska Farina ajoi saman ajan, kilpailun nopein kierros jaettiin Fangiolle ja Farinalle.


title: BRDC International Trophy 1950

text: Koska kilpailu ei kuulunut MM-sarjaan, siitä ei jaettu MM-pisteitä.


title: BRDC International Trophy 1950

text: "Punataustaiset kuljettajat eivät selvinneet alkueristä finaaliin"


title: Rex Linn

text: Rex Maynard Linn (s. 13. marraskuuta 1956 Spearman, Teksas, Yhdysvallat) on yhdysvaltalainen näyttelijä. Hän näytteli televisiosarjassa "CSI Miami" Frank Trippiä, ja aiemmin ollut elokuvissa "Keikka Bahamalla", "Villi tusina", "Rankka pari", "Cliffhanger – kuilun partaalla", "Saalistaja", "Kurkunleikkaajien saari" ja "Toivoton taistelupari". Hän on vieraillut myös televisiosarjoissa "Kunnian miehet", "Pimeyden sydän", "Eliittietsivät", "Kameleontti" ja "Kolmas kivi auringosta".


title: Pete McCloskey

text: Paul Norton ”Pete” McCloskey Jr. (s. 29. syyskuuta 1927) on yhdysvaltalainen poliitikko. Hän istui liittovaltion edustajainhuoneen jäsenenä Kaliforniasta vuosina 1967–1983 ja pyrki vuonna 1972 presidenttiehdokkaaksi.


title: Pete McCloskey

text: McCloskey eteni pitkälle urallaan lakimiehenä. Hän palveli merijalkaväessä Korean sodassa; Vietnamin sotaa hän alkoi kuitenkin vastustaa. Hän vastusti myöhemmin myös Irakin sotaa. Hän yritti uudelleen kongressiin vuonna 2006.


title: Pete McCloskey

text: Republikaaneihin vuodesta 1948 kuulunut McCloskey siirtyi demokraatteihin vuonna 2007.


title: Luukusta lukaali

text: Luukusta lukaali oli tv-ohjelma, jossa kunnostettiin tavallisten ihmisten koteja. Ohjelmaa juonsi Kristiina Komulainen. Ohjelmassa remonttimiehille annettiin 48 tuntia aikaa remontoida jonkun koti. Remonttibudjetti perustui siihen, kuinka suuresta määrästä tavaraa talon omistaja suostui luopumaan. Luovutettu tavara vietiin lavalle, joka on jaettu kahteen osaan: vasemmalle ehjät tavarat ja oikealle rikkinäiset tavarat ja purkujätteet. Ehjät tavarat menivät kierrätyskeskukseen, rikkinäiset tavarat ja purkujätteet kaatopaikalle. Remonttibudjetissa 10 euroa vastasi yhtä kilogrammaa lavalle vietyä tavaraa ja jätettä. Ohjelman tuotti FremantleMedia Finland. Vastaava mestari oli Jenni Tuominen ja sisustussuunnittelija Mikko Paakkanen.


title: Toshio Masuda

text: Toshio Masuda (; s. 5. lokakuuta 1927) on japanilainen elokuvaohjaaja. Kansainvälisesti hänet tunnetaan parhaiten yhtenä "Tora! Tora! Tora!" -elokuvan (1970) tekijöistä. Muiden töiden joukossa on "Shaso" (1989).


title: Toshio Masuda

text: Masuda on voittanut elokuvapalkintoja, kuten Blue Ribbonin (1990). Hän sai myös kaksi Japanin akatemian palkintoehdokkuutta (1981, 1990).


title: Saksan meriesikunta

text: Saksan meriesikunta () voi tarkoittaa:


title: Brian Priestman

text: Brian Priestman (10. helmikuuta 1927 Birmingham, Englanti – 18. huhtikuuta 2014 Broze, Ranska) oli brittiläinen kapellimestari. Hän opiskeli Birminghamin yliopistossa ja Belgiassa.


title: Brian Priestman

text: Priestman toimi pitkän uransa aikana muun muassa Edmontonin sinfoniaorkesterin ylikapellimestarina Kanadassa vuosina 1964–1968. Hän työskenteli myös yliopistoissa, sai kunniatohtorinarvoja ja kirjoitti musiikista.


title: John Rauch

text: John Rauch (20. elokuuta 1927 – 10. kesäkuuta 2008) oli yhdysvaltalainen amerikkalaisen jalkapallon pelaaja ja valmentaja. Kunnioitukseksi urastaan hän sai vuonna 2003 paikan College Football Hall of Famessa.


title: John Rauch

text: Pelattuaan yliopistotasolla Georgiassa Rauch sai NFL-varauksensa vuonna 1949. Ammattilaisseuroina olivat uran aikana New York Bulldogs (myöh. Yanks) ja Philadelphia Eagles.


title: John Rauch

text: Valmentajana Rauch työskenteli niin yliopistoilla kuin ammattilaisseuroissakin. Päävalmentajana hän oli Oakland Raidersissa (1966–1968), Buffalo Billsissä (1969–1970) ja Canadian Football Leaguen Toronto Argonautsissa (1973–1974). Hän oli kuollessaan 80-vuotias.


title: Will Parry

text: William "Will" Parry on kuvitteellinen hahmo Philip Pullmanin kirjasarjassa Universumien tomu. Hän on toinen päähenkilö Lyra Belacquan rinnalla. Hän esiintyy vasta toisessa kirjassa "Salaperäinen veitsi" ja myös seuraavassa, "Maaginen kaukoputki". Pullman on vihjannut kirjoittavansa Willistä vielä lisää.


title: Will Parry

text: Will on urhea, hiljainen ja älykäs. Hänellä ei ole hyvää ystävää ennen kuin hän tapaa Lyran toisessa ulottuvuudessa, Cittàgazzessa. Willin äiti on mielisairas ja on pitänyt hänestä huolta siitä asti kun hän ymmärsi ettei hän voinut hyvin. Willin isä on tutkija, joka on kadonnut, mutta oli lähettänyt kirjeitä vaimolleen ennen kuin hän katosi. Niissä kerrotaan hänen tutkimuksistaan Alaskassa, josta hän oli löytänyt toiseen maailmaan johtavan aukon. Myöhemmin kirjassa noita, joka halusi olla John Parryn, Willin isän, rakastaja tappoi isän kostoksi tämän kieltäydyttyä vastaamasta noidan tunteisiin, koska John ollut ei halunnut pettää vaimoaan. Will ja John olivat juuri ymmärtäneet olevansa isä ja poika. Noita tappoi itsensä tämän jälkeen.


title: Will Parry

text: Will löysi Cittágazzeen kun hän rupesi seuraamaan kissaa sen jälkeen kun hän oli vienyt äitinsä turvaan ja paennut kotoaan ja samalla tappanut miehen joka yritti vahingoittaa häntä ja hänen äitiään sekä varastaa isän lähettämät kirjeet, joissa kerrottiin maailmojen välisen aukon paikka. Silloin Will löysi aukon toiseen maailmaan liikenneympyrän keskeltä. Siellä hän sitten tapasi Lyran ja heistä tuli parhaimpia ystäviä ja myöhemmin myös rakastavaiset.


title: Will Parry

text: Willin daimoni on kissa jolle suomalainen noita Serafina Pekkala antoi nimen Kirjava.


title: Will Parry

text: Todellisuudessa William Edward Parry oli tutkimusmatkailija 1800-luvulla.


title: Will Parry

text: Salaperäinen veitsi joutui Willille kun hän tappeli Cittágazzessa Tullio-nimisen miehen kanssa. Will sai veitsen kahakassa mutta menetti kaksi sormea joiden tyngistä vuoti lakkaamatta verta kunnes kuin hänen isänsä laittoi haavoihin voidetta. Veitsellä pystyy viiltämään mitä tahansa, myös aukkoja toisiin maailmoihin, mutta aina uuden aukon avauksen yhteydessä syntyy Haamu, joka imee aikuisten sieluja (joskin veitsi on myös ainoa, joka pystyy tuhoamaan Haamut), joten viimeisen kirjan lopussa hänen on rikottava veitsi ja jätettävä Lyra omaan Oxfordiinsa ja palattava omaansa. Siellä hän sitten muuttaa Mary Malonen luokse ja ilmeisesti saa hoitoa äidilleen. Hän ja Lyra olivat sopineet että he olisivat samassa paikassa (Kasvitieteellinen puutarha) samaan aikaan (keskipäivällä juhannuspäivänä) joka vuosi tunnin ajan.


title: Valentin Katajev

text: Valentin Petrovitš Katajev (; 28. tammikuuta 1897 Odessa, Venäjän keisarikunta – 12. huhtikuuta 1986 Moskova, Neuvostoliitto) oli neuvostoliittolainen kirjailija.


title: Valentin Katajev

text: Katajev on kuvannut romaaneissaan lähinnä vallankumouksen ja kansalaissotien tapahtumia.


title: Juri Kazakov

text: Juri Pavlovitš Kazakov (; 8. elokuuta 1927 Moskova – 29. marraskuuta 1982) oli neuvostoliittolainen kirjailija ja jazzmuusikko. Kazakov nousi novelli- ja kertomustaiteellaan nuoren neuvostoliittolaisen kirjailijapolven eturiviin ja sai tunnustusta myös ulkomailla. Kirjallisuuslehti Novyi mir myöntää Juri Kazakov -palkinnon vuoden parhaasta novellista.


title: Jonas Hiller

text: Jonas Hiller (s. 12. helmikuuta 1982 Felben-Wellhausen, Sveitsi) on sveitsiläinen jääkiekkomaalivahti, joka edustaa Sveitsin NLA-pääsarjassa pelaavaa EHC Bielia .


title: Jonas Hiller

text:
Hiller voitti Sveitsin mestaruuden vuosina 2002, 2005 ja 2007 sekä Spengler Cupin 2004 ja 2006 Davosissa. Kaudella 2006–2007 Hiller teki henkilökohtaisen voittoennätyksensä, kun voitti 44 ottelusta 28. Vapaana agenttina hän teki sopimuksen NHL-seura Anaheim Ducksin kanssa toukokuussa 2007.
Hiller teki NHL-debyyttinsä Anaheim Ducksin paidassa 30. syyskuuta 2007, kun se kukisti Los Angeles Kingsin 4–1 Englannissa pelatussa ottelussa. Hän torjui ottelussa 23 laukausta. Ensimmäisen nollapelinsä hän pelasi kaudella 2008–2009, kun Anaheim kukisti Los Angeles Kingsin 2–0.


title: Jonas Hiller

text: Hiller aloitti Jean-Sebastien Gigueren kakkosvahtina kaudella 2008–2009, mutta loppukaudesta vakiinnutti paikkansa Anaheimin ykkösvahtina. Ducks nimesi Hillerin aloittavaksi maalivahdiksi vuoden 2009 pudotuspeleihin hänen pelattuaan vahvasti runkosarjassa. Hän pelasi 16. huhtikuuta 2009 ensimmäisen nollapelinsä pudotuspeleissä torjuen 35 laukausta. Hän ja Ducks etenivät konfrenenssien välieriin kukistamalla San Jose Sharksin kuudessa ottelussa. Sen jälkeen vastaan tuli kuitenkin Detroit Red Wings, joka voitti Ducksin seitsemän ottelun sarjassa. Monien mielestä juuri Hillerin ansiosta Ducks pystyi venyttämään sarjan peräti seitsemänteen peliin edellisen vuoden Stanley Cup -voittajaa vastaan.


title: Jonas Hiller

text: 30. tammikuuta 2010 Hiller allekirjoitti Ducksin kanssa nelivuotisen jatkosopimuksen kauden 2013–2014 loppuun asti. Seuraavana päivänä Ducks kauppasi Giguèren Toronto Maple Leafsiin ja antoi Hillerille ykkösmaalivahdin statuksen. Hiller valittiin NHL:n tähdistöotteluun 2011.


title: Jonas Hiller

text: Lyhyen NHL:n työsulkukauden 2012–2013 aikana Hiller auttoi Anaheimin itäisen konferenssin toiseksi. Anaheim tippui pudotuspeleistä seitsemän ottelun sarjassa Detroit Red Wingsiä vastaan toisen kerran viiden vuoden sisällä.


title: Jonas Hiller

text: Heinäkuussa 2014 Hiller solmi Calgary Flamesin kanssa kaksivuotisen ja kokonaisarvoltaan yhdeksän miljoonan dollarin arvoisen sopimuksen.


title: Jonas Hiller

text: Hiller ansaitsi paikan vuoden 2011 tähdistöottelussa. Hän tunsi itsensä sekavaksi sekä reagoi hitaasti ja päästi kolme maalia kymmenestä laukauksesta San Jose Sharksille kärsityssä tappiossa. Sen jälkeen hän istui sivussa neljä ottelua, jonka jälkeen pelasi yhden ottelun Edmonton Oilersia vastaan. Oireita kuitenkin ilmestyi ja hän oli niiden seurauksena sivussa kokoonpanosta peräti 15 ottelun ajan. Elokuussa 2011 Hiller sanoi oireiden loppuneen kokonaan.


title: Jonas Hiller

text: Hiller pelasi vuoden 2008 MM-kisoissa Kanadassa Sveitsin joukkueen kakkosvahtina, pelaten kaksi ottelua. Hän torjui alkusarjan viimeisessä pelissä voiton Ruotsia vastaan ja johdatti Sveitsin A-lohkon voittoon. Jonas Hiller pelasi Sveitsin maajoukkueen ykkösvahtina Vancouverissa 2010. Sveitsin joukkue sijoittui turnauksen kahdeksanneksi häviten Yhdysvalloille puolivälierissä. Hiller edusti Sveitsiä myös jääkiekon MM-kilpailuissa vuonna 2017.


title: Väyläalus Letto

text: Väyläalus Letto () on Ouluun sijoitettu suuri väylänhoitoalus, jonka toiminta-alueeseen kuuluu Pohjanlahti. Väylien kunnossapidon lisäksi alusta käytetään paljon jäänmurtotehtävissä. Letolla on myös valmius öljyntorjuntaan ja se on varustettu kahdella 98 m³ öljynkeräystankilla. Aluksessa on sekä kääntöpotkuri että keulapotkuri.


title: Väyläalus Letto

text: Alukselle on tehty muutostöitä vuosina 1989 ja 1997 muun muassa öljyntorjuntaominaisuuksien lisäämiseksi.


title: Kokkolan Tiikerit

text: Kokkolan Tiikerit on kokkolalainen lentopalloseura, jonka miesten lentopallon edustusjoukkue on voittanut kolme kertaa lentopallon Suomen mestaruuden vuosina 2013, 2015 ja 2016. Vuonna 1974 perustetun seuran toiminta eli vuosien ajan hiljaiseloa, kunnes Tiikerit herätettiin henkiin tammikuussa 2008.


title: Kokkolan Tiikerit

text: Tiikerit voitti miesten lentopallon 1-sarjan kaudella 2010-11 ja nousi liigakarsintojen kautta Mestaruusliigaan Suomen korkeimmalle sarjatasolle. Kokkolalaisseura pelasi Suomen pääsarjassa edellisen kerran 1980-luvun vaihteessa. Avauskaudellaan Mestaruusliigassa Tiikerit karsi liigapaikastaan. Kaiken kaikkiaan Tiikerit on uudelleentulemisensa jälkeen osallistunut liigakarsintoihin kolmesti peräkkäin: kaksi kertaa 1-sarjasta nousua tavoitellen (2010, 2011) ja kerran (2012) liigapaikkansa säilymisen puolesta taistellen.


title: Kokkolan Tiikerit

text: Kaudella 2013 Tiikerit voittivat Lentopallon Mestaruusliigan kukistamalla finaalisarjassa Loimaan Hurrikaanin voitoin 4-2. Kaudella 2014 Tiikerit voitti Vantaan Energia Areenalla Suomen cupin Vammalan Lentopalloa vastaan 3-1, mutta jäi mestaruusliigassa toiseksi. Vammalan lentopallo voitti loppuottelusarjan voitoin 2-4.


title: Kokkolan Tiikerit

text: Kaudella 2014–2015 Tiikerit voitti Hämeenlinnan Elenia areenalla Suomen cupin jälleen Vammalan Lentopalloa vastaan erin 3-1 ja voitti liigamestaruuden. Kaudella 2015-16 Tiikerit voitti kolmannen SM-kultansa sekä kolmannen kerran peräkkäin Suomen Cupin. Useamman kauden menestykseksen jälkeen Tiikerien runko hajosi ja kausi 2016-17 päättyi hallitsevalta mestarilta puolivälierissä. Suomen Cupissa Tiikerit ylsi välieriin.Vuosikymmeniä sitten halusivat Kokkolan lentopalloilijat perustaa kaupunkiin oman erikoisseuran. Lentopalloa oli kaupungissa harrastettu aiemmin yleisseura Kokkolan Jymyssä, mutta pelaajat kuitenkin kaipasivat omaa lajiinsa keskittynyttä erikoisseuraa, niinpä vuonna 1974 pidettiin seuran perustava kokous ja seuran nimeksi tuli Lentopalloseura Kokkolan Tiikerit ry., koska pelkkää nimeä Tiikerit ei yhdistysrekisteri hyväksynyt. Perustamisen liikkeellepanijoita olivat Vilho Poranen, Erkki Närä ja Voitto Lehto.


title: Kokkolan Tiikerit

text: Voitto Lehdosta tuli seuran ensimmäinen puheenjohtaja, ja Erkki Närästä seuran monivuotinen sihteeri. Vilho Poranen toimi vuosikaudet joukkueen huoltajana ja isähahmona. Kaikki Kokkolan Jymyn pelaajat siirtyivät uuteen seuraan ja Jymy luovutti sille sarjapaikkansa. Suraavassa vuosikokouksessa puheenjohtajaksi valittiin Esko Salo, joka johti seuraa aina vuoteen 1991 saakka.


title: Kokkolan Tiikerit

text: Seura selviytyi myös uuteen perustettuun ykkössarjaan ja asetti tavoitteekseen ylimmälle sarjatasolle nousemisen. Joukkueen pelaajavalmentajaksi hankittiin nuori lahjakas Pekka Toppari, Kauhavalta. Muita nimekkäimpiä pelaajia olivat Kauko Alajoki ja hieman myöhemmin Kari Körkkö. Kaudella 1975-76 Tiikerit sijoittui 1-sarjassa kolmanneksi, seuraavalle kaudelle 1976-77 seura haki jo tosissaan sarjanousua, joka kuitenkin jäi vielä toteutumatta.


title: Kokkolan Tiikerit

text: Kaudesta 1977-78 tuli ikimuistettava Tiikereille, kun 1-sarja päättyi tasapisteisiin Porin Pyrinnön kanssa. Joukkue kävi Pyrinnön kanssa täten uusintaottelut. Kokkolassa tehtiin ratkaisuotteluissa Kokkolan urheilutalon yleisöennätys, kun väkeä ahtautui saliin lähes 2000 henkeä ja poliisiviranomaiset joutuivat lopuksi keskeyttämään lipunmyynnin Kokkolassa. Kotiottelun Tiikerit voitti, mutta Porissa hävisi, ja kun kaikki, eräpisteitä myöten, oli tasan, jouduttiin arvontaan, jossa Tiikerit oli onnekkaampi. Pyrintö nousi myöhemmin karsintaottelun kautta pääsarjaan.


title: Kokkolan Tiikerit

text: Menestys oli ensimmäisenä mestaruussarjavuonna Tiikereillä kohtuullinen, ja seuraavaksi kaudeksi joukkueeseen saatiin merkittävä vahvistus Puolasta, kun olympiavoittaja ja maailmanmestari Wlodzimirz Sadalski liittyi joukkueeseen. Vodek, jolla nimellä hänet Suomessa alettiin tuntea, oli arvostettu pelimies, joka oppi muun muassa suomen kielen muutamassa kuukaudessa. Myöhemmin Tiikereiden jälkeen puolalainen Vodek toimi Suomen maajoukkueen valmentajana.


title: Kokkolan Tiikerit

text: Syksyllä 1979 tilanne Kokkolan Tiikerissä näytti todella valoisalta muutenkin, sillä seura oli yhdessä jalkapalloseura GBK:n kanssa käynnistäneet Sporttihallin toiminnan, josta se odotti seuralle säännöllistä tulolähdettä. Toisin kuitenkin kävi, huolimatta seuran toimihenkilöiden ponnisteluista.


title: Kokkolan Tiikerit

text: Parina seuraavana vuonna Tiikereiden seuran toiminta oli laajimmillaan: miesjoukkueita osallistui liiton sarjatoimintaan eri tasoilla 5-7, ja naisten ykkösjoukkue nousi ykkössarjaan. Menestystä tuli myös nuorten sarjoissa. Seuran pyörittämiin puulaakisarjoihin osallistui lähes sata joukkuetta. Keväällä 1980 kävi kuitenkin selväksi, että Pekka Toppari oli lähtemässä ammattilaiseksi Espanjaan. Vodek Sadalski otti joukkueen valmennusvastuun, ja hän nosti joukkueeseen vasta 17-vuotiaan Petri Mutkan, josta sittemmin kehittyi Suomen maajoukkuepelaaja.


title: Kokkolan Tiikerit

text: Kun edustusjoukkue sitten putosi 1981 mestaruussarjasta ja samanaikaisesti Sporttihallin talous ajautui vaikeuksiin, eivät kokkolalaiset onnistuneet pitämään enää Vodekia Kokkolassa. Edustusjoukkue jatkoi vielä kymmenkunta vuotta ykkössarjassa Jaakko Ojatalon toimiessa suurimman ajan joukkueen pelaajavalmentajana, mutta uutta paluuta liigaan emme onnistuneet tekemään. Vähitellen seuran toiminta hiipui.


title: Kokkolan Tiikerit

text: Tiikerit teki paluun huippulentopalloon vuonna 2008 kun se päätti yllättäen herättää uudelleen lentopallotoimintansa eloon. Seura halusi panostaa miesten edustusjoukkueeseen, ja joukkue haki heti suoraa sarjapaikkaa lentopallon 1-sarjaan. Paikka aukesikin hieman yllättäen kokkolalaisille, sillä alun perin kokkolalaisten piti aloittaa pelit 2-sarjassa, mutta sarjapaikkaluopumisten vuoksi tie ylemmälle sarjatasolle aukesi. Näin Tiikerit pelasi ykkösessä kaudella 2008-09. Sijoitukseksi joukkueelle tuli 5. tila pohjoislohkossa.


title: Kokkolan Tiikerit

text: Kaudella 2009-10 Tiikerit sijoittui 1-sarjan hopealle ja taisteli liiganoususta Hurrikaani Loimaata vastaan. Vielä joukkue ei onnistunut lunastamaan paikkaansa mestaruusliigaan. Kaudella 2010-11 Tiikerit oli ylivoimainen 1-sarjassa. Joukkue ei hävinnyt peliäkään koko kauden aikana ja lunasti mestaruuden ansaitusti. Liigakarsinnoissa Liiga-Riento kaatui otteluvoitoin 3-2. Tiikerit oli häviöllä sarjaa jo voitoin 1-2, mutta nousi sillasta sarjan voittoon. Viimeisessä ottelussa joukkue nousi 1-2 tappioasemasta 3-2 kotivoittoon ja lunasti mestaruusliigapaikan. Joukkueen valmentajana toimi Matti Försti edelliskauden tapaan.


title: Kokkolan Tiikerit

text: Ensimmäinen mestaruusliigakausi oli Tiikereille pahasti mollivoittoinen. Joukkue kärsi pitkiä tappioputkia, ja Tiikereiden valmentaja meni vaihtoon jo muutaman mestaruusliigaottelun jälkeen, kun Matti Försti vaihtui Ismo Tuomiseen. Tiikerit oli lopulta runkosarjan viimeinen. Liigakarsinnoissa se säilytti tiukasti paikkansa otteluvoitoin 3-2 Joensuun Riennon nenän edestä.


title: Kokkolan Tiikerit

text: Kaudella 2012–2013 Tiikerit sijoittui Mestaruusliigan runkosarjassa neljänneksi. Puolivälierissä se voitti oululaisen Ettan otteluvoitoin 3–2, ja välierissä Vammalan Lentopallon otteluvoiton 4–0. Loppuotteluissa Hurrikaani-Loimaata vastaan Tiikerit voitti kaikki kolme Kokkolan jäähallissa pelattua kotiotteluaan sekä neljännen loppuottelun vieraskentällä ja voitti historiansa ensimmäisen Suomen-mestaruuden otteluvoitoin 4–2.


title: Kokkolan Tiikerit

text: Kauden 2013-14 puolessa välissä Tiikerit voitti Suomen Cupin mestaruuden. Finaalissa joukkue kaatoi Vammalan Lentopallon. Runkosarjassa joukkue sijoittui toiseksi, kun VaLePa oli runkosarjan ykkönen. Tiikerit eteni finaaleihin asti, mutta joutui taipumaan Vammalan Lentopallolle otteluvoitoin 2-4. Tiikerit pelasi myös eurocupeissa kauden aikana.


title: Kokkolan Tiikerit

text: Kauden 2014-15 puolessa välissä Tiikerit palasi lentopalloliigan mestariksi ja voitti jälleen Suomen Cupin. Myös kausi 2015-16 tuotti tuplamestaruuden.


title: Kokkolan Tiikerit

text: Sopimukset kaudelle 2015-2016:


title: Kokkolan Tiikerit

text: Passarit:Keskitorjujat:Yleispelaajat:Hakkurit:Libero:Päävalmentaja: Tommi Tiilikainen


title: Kokkolan Tiikerit

text: 2-valmentaja: Mikko Keskisipilä


title: Kokkolan Tiikerit

text: Manageri: Petteri Ervasti


title: Kokkolan Tiikerit

text: Tilastot: Laura Ahola


title: Kokkolan Tiikerit

text: Huoltaja: Jasse Puikko


title: Bushel

text: Bushel (busheli, vakka, lyhennettynä bsh. tai bu.) on SI-järjestelmään kuulumaton tilavuusmitta, jota on käytetty sekä Britanniassa että Yhdysvalloissa, mutta on monien muiden tilavuusyksiköiden tavoin näissä maissa eri suuruinen.


title: Bushel

text: Brittiläisessä järjestelmässä gallona on määritelty kymmenen vesipaunan tilavuudeksi., ja bushel on kahdeksan gallonaa. Näin ollen brittiläinen bushel on noin 36,3688 litraa.


title: Bushel

text: Yhdysvalloissa bushel on määritelmän mukaan 2150,42 kuutiotuuma. Koska tuuma on määritelmän mukaan 2,54 senttimetriä, voidaan laskea, että yksi yhdysvaltalainen bushel on tarkalleen 35,23907016688 litraa. Yhdysvalloissakin yksi gallona on kiinteitä aineita mitattaessa kahdeksasosa bushelia (pintti on 1/64 bushelia).


title: Bushel

text: Bushelia käytetään Yhdysvalloissa varsinkin maataloustuotteiden mittayksikkönä. Nykyään sitä kuitenkin käytetään lähinnä painomittana, ja eri maataloustuotteille on sovittu eri painomäärät.


title: Bushel

text: Esimerkkejä:


title: Ove Andersson

text: Ove Andersson (3. tammikuuta 1938 – 11. kesäkuuta 2008) oli ruotsalainen rallikuljettaja ja Toyota -formulatallin tallipäällikkö.


title: Ove Andersson

text: Andersson ajoi rallia itse kymmenkunta vuotta, ja hän ajoi rallia pääosin Saabilla, Lancialla, Fordilla, Alpinella ja Toyotalla. Andersson voitti uransa aikana mm. Monte Carlon rallin 1971, ja Safari-rallin vuonna 1975, joka jäi hänen uransa ainoaksi MM-tason voitoksi.


title: Ove Andersson

text: Anderssonin aktiiviuran aikana hän perusti Andersson Motorsport -rallitiimin, josta kehittyi myöhemmin Toyotan rallitalli, Toyota Team Europe. Tallin ensimmäinen voitto tuli vuonna 1975, kun suomalainen Hannu Mikkola voitti Jyväskylän Suurajot. Talli voitti rallin kuljettajien maailmanmestaruudet vuosina 1990 ja 1992, jolloin mestariksi ajoi Carlos Sainz ja vuonna 1993, jolloin mestariksi ajoi suomalainen Juha Kankkunen.


title: Ove Andersson

text: Toyota voitti myös autonvalmistajien maailmanmestaruuden vuosina 1993, 1994 ja 1999.


title: Ove Andersson

text: Toyota vetäytyi rallista 2000-luvun alussa, ja Andersson siirtyi tallipäälliköksi Toyotan Formula 1 -talliin vuonna 2002. Hän vetäytyi tehtävästä seuraavana vuonna, mutta säilyi tallin neuvonantajana. Andersson menehtyi rallionnettomuudessa Etelä-Afrikassa.


title: Tom McNeeley

text: Thomas ”Tom” McNeeley Jr (27. helmikuuta 1937 Arlington, Massachusetts – 25. lokakuuta 2011) oli raskaansarjan nyrkkeilijä 1950- ja 1960-luvulla. Nuorena McNeeley pelasi jalkapalloa Michiganin yliopistossa. McNeeley debytoi Norwood Stockar -areenalla 17. heinäkuuta 1958. Muutaman vuoden päästä 4. joulukuuta 1961 hän otteli uransa kuuluisimman kamppailun Floyd Pattersonia vastaan raskaansarjan maailmanmestaruudesta, mutta hävisi käytyään peräti 11 kertaa lattiassa.


title: Tom McNeeley

text: Tom McNeeleyn poika Peter McNeeley on myös entinen nyrkkeilijä samoin, kuten isänsä Tom McNeeley Sr.


title: Tom McNeeley

text: McNeeley kuoli lokakuussa 2011 massachusettsilaisessa sairaalassa, jonne oli joutunut sydänkohtauksen takia.


title: Golden Globe 2006

text: Golden Globe 2006 oli järjestyksessään 63. Golden Globe -palkintogaala, jossa jaettiin palkintoja vuoden 2005 elokuville ja televisiosarjoille. Gaala järjestettiin Beverly Hilton -hotellissa Los Angelesissa, Kaliforniassa, Yhdysvalloissa 16. tammikuuta 2006.


title: Golden Globe 2006

text: Voittajat on listattu ensimmäisenä ja lihavoitu.


title: Václav Svěrkoš

text: Václav Svěrkoš (s. 1. marraskuuta 1983 Třinec) on tšekkiläinen jalkapalloilija, joka edustaa Ranskan pääsarjatasolla pelaavaa FC Sochaux'ta. 184 senttimetriä pitkän Svěrkošin pelipaikka on hyökkääjä.


title: Václav Svěrkoš

text: Svěrkoš aloitti ammattilaisuransa kotimaassaan FC Baník Ostravan joukkueessa vuonna 2001. Hän esiintyi seuran paidassa 26 liigaottelussa ja teki kunnioitettavat 14 maalia. Esitykset pantiin merkille Saksassa ja 2003 Svěrkoš siirtyi Borussia Mönchengladbachiin. Debyyttikaudellaan Ewald Lienenin luotsaamassa Gladbachissa Svěrkoš oli joukkueen tähti ja yhdeksällä maalillaan hän oli seuran kauden paras maalintekijä. Seuraavalla kaudella Gladbach taisteli putoamista vastaan ja Svěrkoš oli seitsemällä maalillaan tärkeä lenkki joukkueen säilymisen kannalta. Henkilökohtaisen elämän ongelmat kuitenkin vaikuttivat Svěrkošin esiintymisiin pelikentällä ja hän haki vauhtia uralleen Hertha Berlinistä.


title: Václav Svěrkoš

text: Kaudeksi 2006/07 Svěrkoš palasi Gladbachiin, muttei onnistunut vakiinnuttamaan paikkaansa seuran kokoonpanossa. Tammikuussa 2007 hän siirtyi FK Austria Wieniin, josta surkean kevätkauden jälkeen takaisin kotimaahansa ja Baník Ostravaan. Tšekissä Svěrkoš löysi jälleen peli-ilon ja voitti kaudella 2007/08 Tšekin liigan maalikuninkuuden 15 osumallaan. Svěrkoš oli jälleen palannut ja hän nousi mukaan myös Tšekin maajoukkeuryhmään.


title: Václav Svěrkoš

text: Tammikuussa 2009 Svěrkoš siirtyi Baník Ostravasta Ranskan Ligue 1:ssä putoamistaisteluun pudonneen FC Sochaux'n paitaan. Sochaux'ssa Svěrkošin loistovire on saanut jatkoa ja hänen avullaan seura on parantanut pelillistä esitystä ja noussut taistelemaan tosissaan sarjapaikasta. Päävalmentaja Francis Gillot on ylistänyt Svěrkošin taitoja ja pitää häntä yhtenä joukkueensa tärkeimmistä pelaajista.


title: Václav Svěrkoš

text: Tšekin maajoukkueessa Svěrkoš on pelannut kolme ottelua, joissa hän on tehnyt yhden maalin – 2008 EM-kisojen avausottelussa Sveitsiä vastaan. Maali jäi ottelun voittomaaliksi ollen samalla kisojen ensimmäinen.


title: Contender – Haastaja

text:
Contender – Haastaja ("The Contender") oli yhdysvaltalainen tositelevisiosarja. Sarjassa 16 nyrkkeilijää tavoittelee miljoonan dollarin palkintoa. Sarjan osanottajat pääsevät Sylvester Stallonen ja viisinkertaisen nyrkkeilyn maailmanmestarin Sugar Ray Leonardin treenattaviksi. Osallistujat jaetaan sarjan alussa kahteen ryhmään, siniseen ja kultaiseen joukkueeseen. Tavallisen jakson alussa joukkueet kilpailevat siitä, kumpi saa valita osapuolet jakson lopuksi käytävään otteluun, jonka hävinnyt nyrkkeilijä putoaa kilpailusta. Ohjelman voittaja palkittiin miljoonalla Yhdysvaltain dollarilla.LänsiItäJeremy Williams
- Lännen joukkue
- Sergion,Alfonson,Joeyn ja Anthonyn valmentaja


title: Contender – Haastaja

text:
Dub Huntley
- Idän joukkue
- Jessen,Peterin,Ishen ja Ahmedin valmentaja


title: Contender – Haastaja

text:
Tommy Gallagher
- Päävalmentaja
- Toimii Dub Huntleyn apuna käsisiteiden sitomisessa
- Jessen,Peterin,Ishen ja Ahmedin valmentajan apuna
- Idän joukkueen valmentajan apuna


title: Contender – Haastaja

text:
Jackie Kallenn
- Manageri


title: Contender – Haastaja

text: Ensimmäisellä viikolla Länsi voitti haastekilpailun ja sai valita ottelijat. Alfonso Gomez halusi haastaa Peter Manfredon, joka oli yksi kilpailun kovimpia kilpailijoita. Kovinkaan moni ei uskonut Gomezin voittoon, mutta kehässä Gomez näytti mistä hänet on tehty ja voitti Manfredon ylivoimaisesti.


title: Contender – Haastaja

text: Toisella viikolla Länsi voitti taas haastekilpailun ja sai valita ottelijat. Jesse Brinkley päätti haastaa Idän toiseksi kovimman ottelijan eli Jonathan Reidin. Melko tiukan ottelun jälkeen Jesse Brinkley voitti ottelun. Näin Lännellä oli jo 2 voittoa kahdesta kovasta ottelijasta.


title: Contender – Haastaja

text: Kolmannella viikolla Idän Ahmed "Babyface" Khaddour ja Lännen Ishe Smith riitautuivat ja päättivät ottaa kehässä yhteen. Lupaukset pidettiin, ja heidät nähtiin kehässä. Loppujen lopuksi Ishe Smith oli hiukan parempi ja hankki Lännelle kolmannen voiton.


title: Contender – Haastaja

text: Jeff Fraza joutui jättämään kilpailun kesken. Ottelijat saivat äänestää kenet ottaisivat jo pudonneista takaisin. Takaisin tuli entinen maailmanlistan kolmas, Peter Manfredo. Haastekisassa Itä voitti ensimmäistä kertaa ja sai valita ottelijat. Najai Turpin päätti haastaa Sergio "Latinokäärme" Moran. Viiden erän ottelussa Mora oli aivan ylivoimainen ja vei voiton taas Lännelle.


title: Contender – Haastaja

text: Viidennellä viikolla Länsi jatkoi taas ylivoimaista kulkuaan voittamalla haastekilpailun. Takaisin tullut Peter Manfredo sai näyttää kykynsä, kun Miguel Espino haastoi hänet. Vaimonsa kannustuksesta Manfredo sai koottua itsensä ottelun viimeisessä erässä ja niin pudotti Espinon jatkosta.


title: Contender – Haastaja

text: Idän voitettua ensimmäistä kertaa kehässä ei paljoakaan auttanut kuudennella viikolla. Länsi voitti taas haastekilpailun ja sai valita ottelijat. Anthony Bonsante otti vastaansa Brent Cooperin. Anthony näytti että hänessä riittää puhtia ja voitti tyrmäyksellä Cooperin.


title: Contender – Haastaja

text: Seitsemmännen haastekilpailun voitti taas Länsi ja sai valita ottelijat. Tarick Salmaci halusi otella kilpailun nuorinta osallistujaa Juan de la Rosaa vastaan ja haastoikin hänet. Nuori Juan de la Rosa voitti ottelun ylivoimaisesti. Hän sai kuitenkin vammoja ja päätti olla enää jatkamatta kilpailussa.


title: Contender – Haastaja

text: Ensimmäisen kierroksen viimeisessä ottelussa ovat vastakkain Jimmy Lange ja Joey Gilbert. Vaikka Joeylla on jalassa vamma hän voitti ottelun yksimielisellä päätöksellä. Kaikki seitsemän ottelijaa lennätettiin Las Vegasiin, jossa Sergio voitti arvonnassa itselleensä uuden auton. Ottelijat tarvitsivat Juan De La Rosan tilalle uuden ottelijan.


title: Contender – Haastaja

text: Neljällä äänellä Ahmed "Baby Face" Kaddour valittiin takaisin. Kotiin palattua Jessen ja Ishen välille syntyy riitaa ja Jesse uhkaa haastavansa Ishen saman tien. Toinen kierros alkaa. Toisen kierroksen haasteet ovat yksittäiset. Jesse voittaa ensimmäisen haasteen ja valitsee seuraavaan otteluun ottelijoiksi Ishen ja Sergion. Tasaisen ottelun jälkeen Sergio voittaa yksimielisesti.


title: Contender – Haastaja

text: Haastajat juhlivat Ishen lähtöä ja valmistautuvat seuraavaan haasteeseen. Toisessa haasteessa jokaisen ottelijan on toimittava vetojuhtana hevoskärryssä istuvalle perheenjäsenelle. Karsintakierroksen kolme parasta ovat Jesse,Joey ja Peter. Lopullisessa haasteessa Joey pysähtyy maalilinjalle ja antaa Peterin voittaa kisan,auton ja päätösvallan. Anthonyn jalka vauriotuu karsintakierroksella,ja hän on huolissaan jatkosta. Peter valitsee ottelijoiksi Ahmedin ja Alfonson. Voittaja on yksimielisellä päätöksellä Alfonso Gomez.


title: Contender – Haastaja

text: Alfonson voitettua ottelun,Haastajat valmistautuvat kolmanteen haasteeseen. Jesse voittaa haasteen,mutta satuttaa jalkansa. Hän järjestää ottelun Peterin ja Joeyn välille. Ottelu on todella tasainen,joka päättyy Joeyn loukkaantumiseen. Peter voittaa ottelun jaetulla päätösellä.


title: Contender – Haastaja

text:
Toisen kierroksen viimeisessä ottelussa vastakkain ovat Jesse Brinkley ja Anthony Bonsante. Anthony käy ottelun aikana Jessen kimppuun aggressiivisesti usemmankin kerran. Jesse näyttää häviävän ottelun,mutta lopulta osuu Anthonya leukaan,joka tyrmää hänet.
Jesse pääsee lopulta semi-finaaleihin.


title: Contender – Haastaja

text: Semi-finaalien ensimmäisessä ottelussa vastakkain ovat Peter ja Alfonso. Uusintaottelu päättyy lopulta Peterin voittoon yksimielisellä päätöksellä.


title: Contender – Haastaja

text: Jesse ja Sergio ottelevät semi-finaalien viimeisen ottelun lopulta Sergio vie voiton ottelusta.


title: Contender – Haastaja

text: Peter ja Sergion valmistautuessa finaaliotteluun,Jesse ja Alfonso ottelevat kolmannesta sijasta ja uudesta autosta. Ottelun voittaa Alfonso. Finaaliottelun on todella tasainen mutta voittajaksi kruunataan lopulta Sergio Mora.


title: Contender – Haastaja

text: 14. helmikuuta 2005 Najai "Nitro" Turpin riisti itseltään henkensä. Najain suurin unelma oli taata tyttärensä Anyan taloudellinen elämä, joten Sugar Ray ja Haastaja kokosivat rahankeräyksen johon kuka tahansa sai lähettää rahaa, jotta Najain unelma tyttärensä toimeentulon turvaamisesta tulisi toteen.


title: Contender – Haastaja

text: 1. Kierros


title: Contender – Haastaja

text:
Alfonso Gomez Vs Peter Manfredo Jr
Voittaja Alfonso Gomez


title: Contender – Haastaja

text:
Jesse Brinkley Vs Jonathan Reid
Voittaja Jesse Brinkley


title: Contender – Haastaja

text:
Ishe Smith Vs Ahmed Kaddour
Voittaja Ishe Smith


title: Contender – Haastaja

text:
Najai Turpin Vs Sergio Mora
Voittaja Sergio Mora


title: Contender – Haastaja

text:
Miguel Espino Vs Peter Manfredo Jr
Voittaja Peter Manfredo Jr


title: Contender – Haastaja

text:
Anthony Bonsante Vs Brent Cooper
Voittaja Anthony Bonsante


title: Contender – Haastaja

text:
Tarick Salmaci Vs Juan De La Rosa
Voittaja Juan De La Rosa


title: Contender – Haastaja

text:
Joey Gilbert Vs Jimmy Lange
Voittaja Joey Gilbert


title: Contender – Haastaja

text: 2. Kierros


title: Contender – Haastaja

text:
Ishe Smith Vs Sergio Mora
Voittaja Sergio Mora


title: Contender – Haastaja

text:
Ahmed Kaddour Vs Alfonso Gomez
Voittaja Alfonso Gomez


title: Contender – Haastaja

text:
Joey Gilbert Vs Peter Manfredo Jr
Voittaja Peter Manfredo Jr


title: Contender – Haastaja

text:
Jesse Brinkley Vs Anthony Bonsante
Voittaja Jesse Brinkley


title: Contender – Haastaja

text: 3. Kierros - Semifinaalit


title: Contender – Haastaja

text:
Alfonso Gomez Vs Peter Manfredo Jr
Voittaja Peter Manfredo Jr


title: Contender – Haastaja

text:
Sergio Mora Vs Jesse Brinkley
Voittaja Sergio Mora


title: Contender – Haastaja

text:
Pronssiottelu
Jesse Brinkley Vs Alfonso Gomez
Voittaja Alfonso Gomez


title: Contender – Haastaja

text:
Finaalit
Peter Manfredo Jr Vs Sergio Mora
Voittaja Sergio Mora


title: Marianne Curley

text: Marianne Curley (s. 20. toukokuuta 1959 Windsor, Uusi Etelä-Wales, Australia) on australialainen kirjailija.


title: Marianne Curley

text: Curleyn esikoisteos oli vuonna 2000 ilmestynyt "Muinainen taika". Curleyn kirjoja on julkaistu Australian lisäksi Yhdysvalloissa, Britanniassa, Espanjassa, Saksassa, Tanskassa ja Suomessa. Curleyn tuotoksiin kuuluu myös "Aikavartio"-trilogia: "Nimetyt" (2004), "Pimeä" (2005) ja "Avain" (2006). Hänellä on kolme lasta ja aviomies John Curley.


title: Santana (Madeira)

text: Santana on kunta Portugalille kuuluvalla autonomisella Madeiran saarella. Siellä on arviolta 6 992 asukasta (vuonna 2015) ja sen pinta-ala on 95,6 neliökilometriä.


title: Santana (Madeira)

text: Kunta on nimetty Pyhän Annan () mukaan. Se sijaitsee Madeiran pääsaaren pohjoisreunalla. Kunnan pääelinkeinot ovat maatalous ja matkailu. Kunnassa sijaitsee Madeira Theme Park, jossa matkailija voi perehtyä Madeiran ja Porto Santon historiaan ja nykypäivään. Santanassa ovat myös kuuluisat olkikattotalot.


title: Necro

text: Ron Raphael Braunstein (s. 7. kesäkuuta 1976 Brooklyn, New York), tunnetaan paremmin taiteilijanimellä Necro, on yhdysvaltalainen musiikkituottaja, näyttelijä, elokuvaohjaaja ja rap-artisti. Hänen kuuluisimpia kappaleitaan ovat "I Need Drugs", "Who's Your Daddy" ja "Dead Body Disposal". Necron taiteilijanimi on kreikkaa ja tarkoittaa kuollutta.


title: Necro

text: La Coka Nostrassa vaikuttava rap-artisti Ill Bill on hänen isoveljensä, joka on vähäisemmästä musiikin määrästä ja samankaltaisesta materiaalista huolimatta menestynyt kaupallisesti nuorempaa veljeään paremmin.


title: Necro

text: Yleisesti Necroa on pidetty musiikkinsa puolesta yhtenä hip hopin historian kyseenalaisimmasta ja koruttomimmista henkilöistä. Hänen voimakkaat sanoituksensa nousivat keskustelun aiheeksi vuonna 2009, jolloin Necron sanoitusten väitettiin toimineen inspiraationa 8-vuotiaan Tori Staffordin murhaan..


title: Necro

text: Necro syntyi romanianjuutalaiselle isälle ja israelilaiselle äidille ja eli lapsuutensa Brooklynin pienituloisten perheiden asuttamassa Glenwood-talokeskittymässä. Hän innostui 11-vuotiaana kitaransoitosta sekä metallimusiikista ja soittikin nuorella iällä Injustice-nimisessä thrash metal -bändissä huomattavasti itseään vanhempien poikien, mukaan lukien veljensä, kanssa. Necro piti nuorena myös hip hop -musiikista ja jätti musiikissaan metallin taka-alalle, mutta toi kuitenkin huomattavan määrän metallivaikuitteita sanoituksiinsa ja viime vuosina myös tuotannossa on kuultu huomattavasti metallille tyypillistä äänimaailmaa.


title: Necro

text: Necro menestyi koulussa melko hyvin, mutta hänet erotettiin 16-vuotiaana jatkuvien tappeluiden takia, ja hän alkoi myydä huumeita ansaitakseen rahaa. Necro palasi kuitenkin isänsä kannustamana 18-vuotiaana koulunpenkille, jolloin hän alkoi opiskella elokuvia ja näyttelemistä. Ensimmäisen, omaa nimeään kantavan levyn, Necro julkaisi kuitenkin suhteellisen myöhään, vasta 22-vuotiaana. Hän oli tuolloin nimittäin jo räpännyt aktiivisesti jo yli kymmenen vuotta.


title: Øyvind Berg

text: Øyvind Berg (s. 10. maaliskuuta 1971) on entinen norjalainen mäkihyppääjä.


title: Øyvind Berg

text: Berg kuului Norjan joukkueeseen, joka voitti maailmanmestaruuden Falunissa 1993. Joukkueessa hyppäsivät hänen lisäkseen Espen Bredesen, Bjørn Myrbakken ja Helge Brendryen – se kukisti noin 50 pisteellä toiseksi tulleen Tšekkoslovakian. Lisäksi hän oli normaalimäessä kahdeskymmenestoinen. Olympialaisissa hän ylsi parhaimmillaan normaalimäessä seitsemänneksitoista Lillehammerissa 1994.


title: Øyvind Berg

text: Maailmancupissa Berg saavutti ainoan palkintosijansa sijoittuessaan Trondheimin suurmäessä kolmanneksi maaliskuussa 1991.


title: Georgian perustuslaillinen kokous

text: Georgian perustuslaillinen kokous () oli Georgian demokraattisen tasavallan lakiasäätävä elin. Se valittiin vaaleilla helmikuussa 1919 ratifioimaan lain Georgian itsenäisyydestä ja laatimaan maalle uuden perustuslain. Kokous toimi aktiivisesti, kunnes Neuvosto-Venäjän puna-armeijan hyökkäys teki lopun Georgian kolmivuotisesta itsenäisyydestä maaliskuussa 1921.


title: Georgian perustuslaillinen kokous

text: Venäjän vuoden 1917 vallankumouksen jälkeen Georgia erosi Venäjästä ensin osaksi Transkaukasian federaatiota 9. huhtikuuta 1918 ja sitten omaksi tasavallakseen 26. toukokuuta 1918, kun Georgian kansallinen neuvosto hyväksyi lain maan itsenäistymisestä.


title: Georgian perustuslaillinen kokous

text: Perustuslaillinen kokous eli parlamentti valittiin vapaissa ja suorissa maanlaajuisissa vaaleissa 14.–17. helmikuuta vuonna 1919. Sen tarkoitus oli ratifioida laki Georgian itsenäistymisestä ja ottaa käyttöön tasavallan perustuslaki. Vaaleihin osallistui 15 poliittista puoluetta, ja niiden tulos oli voitto sosiaalidemokraattiselle puolueelle (menševikit) ja sen johtajalle Noe Žordanialle. Kokouksen 130 paikasta puolue sai yhteensä 109; Georgian kansallisdemokraattinen puolue sai kahdeksan paikkaa, sosiaalifederalistit myös kahdeksan paikkaa ja sosialistinen vallankumouspuolue viisi paikkaa. Ne muodostivat parlamenttiin neljä ryhmittymää, ja kaksi muuta ryhmittymää syntyi kansallisesta puolueesta ja Armenian vallankumousliitosta. 21. maaliskuuta 1919 kokous valitsi päämiehekseen Noe Žordanian, joka muodosti uuden hallituksen.


title: Georgian perustuslaillinen kokous

text: Kaksi vuotta kestäneen toimintansa aikana kokous sääti 126 lakia, joista merkittävimpiin kuuluivat lait kansalaisuudesta, paikallisvaaleista, maanpuolustuksesta, maataloudesta, lakijärjestelmästä, etnisten vähemmistöjen poliittisista ja hallinnollisista oikeuksista sekä maanlaajuisesta julkisesta koulutuksesta. Lisäksi säädettiin lakeja ja asetuksia esimerkiksi talouspolitiikasta, Georgian rautateistä, kaupasta, tuotannosta ja niin edelleen. Heinäkuussa 1919 kokous perusti senaatin, jonka jäsenet kokous valitsi "valvomaan lakien noudattamista ja puolustamista ja varmistamaan, että kaikki järjestöt, henkilöt ja valtion paikalliselimet seuraavat niitä tiukasti". Senaatti oli käytännössä vetoomustuomioistuin, mutta sillä oli myös valta kumota mikä tahansa hallituksen päätös, jos se oli lain vastainen, ja käsitellä oikeusistuimia kohtaan tehtyjä valituksia.


title: Georgian perustuslaillinen kokous

text: Georgian hallitus oli Venäjän sisällissodan vuosina syventynyt vaikeisiin ulkosuhteisiin ja kotimaan ongelmiin, eikä se käytännössä kyennyt täysin toteuttamaan lainsäädännön määrittelemää edistyksellistä uudistusohjelmaansa. Vuoden 1921 alkuun mennessä kokous oli laatinut Georgialle maan ensimmäisen perustuslain, joka otettiin käyttöön neuvostojoukkojen jo hyökätessä maahan 21. helmikuuta 1921, kun taistelut raivosivat maan pääkaupungin Tbilisin laitamilla. 25. helmikuuta perustuslaillinen kokous evakuoitiin Tbilisistä ensin Kutaisiin ja lopulta Batumiin, jossa se piti viimeisen istuntonsa 21. maaliskuuta 1921, kun se käski tasavallan hallitusta lähtemään maasta. 24. maaliskuuta Georgian vallankumouskomitea, jonka sodan voittaneet bolševikit olivat perustaneet väliaikaiseksi hallinnoksi, julisti perustuslaillisen kokouksen hajotetuksi.


title: Bjørn Myrbakken

text: Bjørn Myrbakken (s. 15. elokuuta 1972) on entinen norjalainen mäkihyppääjä, joka kilpaili maailmancup-tasolla vuosina 1991–1995.


title: Bjørn Myrbakken

text: Myrbakken oli jäsenenä Norjan joukkueessa, joka voitti maailmanmestaruuden Falunissa 1993. Joukkueessa kilpailivat hänen lisäkseen Espen Bredesen, Øyvind Berg ja Helge Brendryen. Eroa hopeajoukkue Tšekkoslovakiaan kertyi noin 50 pistettä. Lisäksi hän sijoittui normaalimäessä 33:nneksi ja suurmäessä 36:nneksi. Olympialaisissa hän ylsi parhaimmillaan normaalimäessä 39:nneksi Lillehammerissa 1994.


title: Bjørn Myrbakken

text: Maailmancupissa Myrbakken saavutti kolme palkintosijaa, mutta ei voittanut yhtään kilpailua. Hän sijoittui kauden 1992–1993 kokonaispisteissä kymmenenneksi.


title: Jäniskosken voimalaitos

text: Jäniskosken voimalaitos ( / GES–5) on Paatsjoen Jäniskoskessa oleva vesivoimalaitos. Voimala sijaitsee Suomen Neuvostoliitolle vuonna 1947 myymällä Jäniskosken–Niskakosken alueella. Suomelle kuuluessaan voimala kuului Inarin kuntaan ja nykyisin se kuuluu Murmanskin alueen Petsamon piiriin. Voimalaitos käynnistettiin Petsamon Kolosjoen kaivoksen nikkelintuotantoa varten vuonna 1942. Kaivosoikeudet omistava kanadalais-englantilainen yhtiö aloitti voimalan rakennustyöt 1938, mutta työt jäivät kesken talvisodan vuoksi. Suomalaisten loppuun rakentama voimalaitos tuotti Kolosjoen nikkelikaivoksen sähkösulattamon tarvitseman sähköenergian. Laitos säästyi tuhoilta talvisodassa, mutta saksalaiset tuhosivat laitoksen vetäytyessään Petsamosta Lapin sodan aikana syksyllä 1944. Sotien jälkeen Neuvostoliitto vaati aluetta vuokrattavaksi 1946 ja se osti sen lyhentämällä saksalaissaataviaan Suomesta.


title: Jäniskosken voimalaitos

text: Neuvostoliitto tilasi Imatran Voimalta laitoksen kunnostustyöt, ja vuonna 1951 valmistui uusittu laitos, venäjänkieliseltä nimeltään ГЭС-5 ("GES–5"). Laitoksen teho on 30,5 MW ja keskimääräinen vuosituotanto 208 GWh/a. Laitoksella on kolme sähkögeneraattoria. Jäniskosken voimalaitosta uudistetaan lähivuosina siten, että sen tehoksi tulee 43,8 MW


title: Jäniskosken voimalaitos

text: Jatkosodassa Suomen ja Saksan aseveljeyden aikana Kolosjoen kaivoksen nikkelituotannosta 80 % vietiin Saksaan, ja se oli tärkeä osa maan sotateollisuuden raaka-ainelähteitä. Tämän vuoksi myös Jäniskosken voimalaitoksella oli Saksalle strategista merkitystä. Heinäkuun lopulla 1941 liittoutuneiden lentokoneet pommittivat Liinahamaria, Suomen pohjoisinta satamaa.


title: Jäniskosken voimalaitos

text: Hitler antoi 14. lokakuuta 1941 käskyn, jonka mukaan Petsamon kaivoslaitosten suojaksi ilmapommituksia vastaan oli rakennettava paksu teräsbetoninen suojakupu. Asiaa ryhdyttiin valmistelemaan loppuvuonna, ja rakennustyöt alkoivat seuraavana keväänä. Saksalaiset saivat valmiiksi Jänislahden voimalaitoksen koneaseman suojakuvun. Teräsbetonisten seinien vahvuus oli 3-4 metriä, katon 3,5 metriä. Voimalaitoksen suojaaminen oli lähes turhaa, sillä pato ja varsinainen voimalinja 80 kilometrin päähän kaivokselle oli suojaamaton.


title: Jäniskosken voimalaitos

text: Voimalaitosta tai kaivosaluetta ei pommitettu kertaakaan talvi-, jatko- tai Lapin sotien aikana. Joitakin suunnitelmia tähän oli, sillä esimerkiksi brittiläinen ilmakommodori Sidney Osborne Bufton teetti heinäkuun 1943 lopulla muistion Jäniskosken padon tuhoamisesta. Buftonin suunnitelmissa oli pommituslento Pohjois-Skotlannista tai lento Murmanskin kautta Neuvostoliiton alueelta raskailla Avro Lancaster-pommikoneilla. Pommitusajankohdaksi suunniteltiin 15. syyskuuta 1943 - 1. marraskuuta 1943. Hanketta päätettiin ehdottaa neuvostoliittolaisille, mutta näin ei tehty, ja suunnitelma raukesi.


title: Jäniskosken voimalaitos

text: Saksalaiset tuhosivat voimalaitoksen vetäytyessään Norjaa kohti Neuvostoliiton suurhyökkäyksen aikana syksyllä 1944. Jäniskosken koneasema suojakupuineen sekä patomuuri räjäytettiin 17. lokakuuta. Koneaseman suojakuvun räjäytykseen käytettiin 100 tonnia räjähteitä. Patoallas oli räjäytettäessä lähes täynnä, ja hyökyaalto pyyhki rannat paljaiksi kallioiksi.


title: Jäniskosken voimalaitos

text: Jäniskosken voimalaitoksen alueella oli oma postileima "Jäniskosken voimalaitos".


title: Tabitha Stevens

text: Tabitha Stevens "oik. Kelly Garrett" (s. 16. helmikuuta 1970 Long Island, New Yorkin osavaltio) on yhdysvaltalainen pornonäyttelijä. Hän näytteli pornoelokuvissa kymmenen vuoden ajan yli kahdessa sadassa elokuvassa.


title: Tabitha Stevens

text: Stern on kertonut avoimesti lukuisista läpikäymistään plastiikkakirurgisista operaatioista. Hän myöntää olevansa riippuvainen leikkauksista.


title: Gabriel Suovanen

text:
Gabriel Eerikki Suovanen (s. 8. helmikuuta 1974 Tukholma, Ruotsi) on ruotsalainen oopperalaulaja. Hän syntyi suomalaisvanhempien esikoisena. Hän on äänialaltaan baritoni. Hän opiskeli laulua Sibelius-Akatemiassa vuosina 1993−1994, suoritti loppututkinnon Tukholman oopperakoulussa vuonna 1998 ja on menestynyt useissa laulukilpailuissa. Vuonna 1998 hän voitti Timo Mustakallio -laulukilpailun ja vuotta myöhemmin hän sai kolmannen palkinnon kansainvälisessä Mirjam Helin -laulukilpailussa. Vuonna 2000 hänelle myönnettiin Karita Mattila -palkinto. Kaudella 1997–1998 Suovanen oli Ruotsin Radion nimikkosolisti ja teki radiolle useita konsertti-, resitaali- ja studionauhoituksia.
Kesällä 2000 Suovanen lauloi nimiroolin Helsingin Olympiastadionilla kantaesitetyssä Tuomas Kantelisen Paavo Nurmi -oopperassa "Paavo Suuri. Suuri juoksu. Suuri uni. Hän on vieraillut säännöllisesti Suomen Kansallisoopperassa.
Savonlinnan Oopperajuhlilla Suovanen on laulanut Valentinin roolin Gounod’n oopperassa
"Faust" vuosina 1999−2000, Puccinin "Turandotin" Pingin roolin 2003−2005 ja Mozartin "Taikahuilun" Papagenon kesällä 2006. Muita hänen tärkeitä roolejaan ovat olleet muun muassa Andrej Kovrin Nordgrenin oopperassa "Den svarte munken" sekä nimiroolit Mozartin "Don Giovannissa" ja Aulis Sallisen "Kullervossa". Hän on esiintynyt Georg Ots -konserteissa Sinfonia Lahden kanssa Sibeliustalossa Lahdessa (2005, 2008, 2010).


title: Gabriel Suovanen

text:
Kansallisoopperan ja Savonlinnan Oopperajuhlien lisäksi Suovanen on vieraillut muun muassa Tukholman kuninkaallisessa oopperassa, Den Norske Operassa, Drottningholms Teaterissa Tukholmassa, Tanskan kuninkaallisessa oopperassa, Gran Teatre del Liceussa Barcelonassa sekä Vaasan ja Tampereen oopperoissa. Vuosina 2002–2005 hän oli kiinnitettynä Berliinin Komische Operin solistikuntaan. Suovanen on esiintynyt paljon myös orkestereiden solistina sekä pitänyt omia lied-konsertteja sekä Ruotsissa että Suomessa.
Suovanen on levyttänyt Ondine-yhtiölle pianistinaan Ilkka Paananen levyllä "Sydämeni laulut" (2000) ja Leevi Madetojan yksinlauluja pianistinaan Gustav Djupsjöbacka levyllä "Complete Lieder Vol.1" (2002). Hän on mukana myös vuonna 2002 ilmestyneessä Einojuhani Rautavaaran Aleksis Kivi -oopperan levytyksessä (nuori Aleksis). Hän on laulanut Kaija Saariahon teoksen "Cinq reflets de l'Amour de loin" (2004) ja Einojuhani Rautavaaran lauluja levyllä "Songs of My Heart Orchestral Songs" (2006). Suovanen laulaa The Sibelius Edition -sarjan BIS Records (2008) levypaketin vol. 7 -levyllä muun muassa Sibeliuksen laulun Koskenlaskijan morsiamet, Op. 33.


title: Aulis J. Alanen

text: Aulis Johannes Alanen (2. toukokuuta 1906 Isojoki – 2. lokakuuta 1987 Helsinki) oli suomalainen historioitsija.


title: Aulis J. Alanen

text: Alanen tuli ylioppilaaksi 1924, valmistui filosofian kandidaatiksi 1927 ja väitteli filosofian tohtoriksi 1935. Hään toimi Seinäjoen yhteislyseon opettajana vuodesta 1932. Suomalaisen Normaalilyseon (Helsingin Normaalilyseo) historian, yhteiskuntaopin ja kansantalouden yliopettaja Alanen oli 1947-1951, Yhteiskunnallisen korkeakoulun historian professori 1955–1972 ja Tampereen yliopiston Suomen historian professori vuodesta 1966. Alanen tutki erityisesti talous- ja sosiaalihistorian aiheita. Hän on myös kirjoittanut Santeri Alkion ja Hannes Gebhardin elämäkerran.


title: Aulis J. Alanen

text: Alasen puoliso vuodesta 1932 oli Irma Inkeri Viramo. Aulis J. Alasen veli oli teologian professori Yrjö J. E. Alanen ja isä kirkkoherra ja kirjailija Yrjö Alanen. Hänen poikansa taas on entinen Helsingin apulaiskaupunginjohtaja, Asuntohallituksen pääjohtaja ja Suomen Kuntaliiton toimitusjohtaja Jussi-Pekka Alanen.


title: Alanen

text: Alanen voi tarkoittaa ainakin seuraavia:


title: Helsingfors Segelsällskap

text: Helsingfors Segelsällskap r.f. (HSS) on Helsingin toiseksi vanhin ja Suomen neljänneksi suurin pursiseura. Seura perustettiin vuonna 1893. Sen kotisatama on Merisataman Liuskasaari, jossa sijaitsee myös kolme muuta pursiseuraa. HSS:llä on 20 venepaikan täyden palvelun vierassatama.


title: Helsingfors Segelsällskap

text:
Muut Merisatamassa toimivat pursiseurat ovat Suomalainen Pursiseura, Merisataman venekerho ja sataman itäpuolella Merenkävijät. HSS:n virallinen kieli on ruotsi.
Vuonna 2014 seuralla oli 1 350 jäsentä ja rekisterissään 350 venettä, joista noin 90 prosenttia oli purjeveneitä. HSS on sekä kilpa- että matkapurjehduksen seura, jolla on pitkät ja syvät purjehdusperinteet. Seura on kasvanut voimakkaasti vuosina 2005–2013. Jäsenistö on lisääntynyt yli kolmanneksella. Pääasialliset syyt kasvuun ovat olleet junioritoiminnan nopea kasvu, valmennetun aikuispurjehduksen sekä klassikkotoiminnan kasvu. Seuran kommodorina toimii vuodesta 2018 alkaen Mikael Stelander.


title: Helsingfors Segelsällskap

text: Seuran HSS III -lautta kulkee noin viiden minuutin matkan Liuskasaarelle Helsingin Merisatamasta viidentoista minuutin tai puolen tunnin välein, päivänajasta riippuen. HSS:n ravintolassa HSS Paviljongissa on yksi Helsingin hienoimmista merinäköaloista.


title: Helsingfors Segelsällskap

text: HSS on aktiivinen junioriseura jolla on pitkät perinteet 5- ja 15-ikäväisten lasten purjehdusvaömennuksessa. Seuralla on laaja Optimistijolla-laivue. HSS valittiin Vuoden Seuraksi vuonna 2013 juniorivalmennuksensa ansiosta.. Sitä ennen on Suomen Optimistijollaliitto valinnut HSS:n vuonna 2011 Vuoden Junioriseuraksi. HSS dominoi vuonna 2011-2013 Suomen Optimisti-ranking huippua. Moni valituista MM-edustajasta ja EM-edustajista ovat viime vuosina tulleet HSS:stä. Seura valittiin Nuori Suomen Sinetti-seuraksi alkuvuodesta 2013.


title: Helsingfors Segelsällskap

text: Seura tunnetaan nykyään erityisesti suuresta klassisten veneiden, erityisesti ns. metri-veneiden eli (8mR, 6mR, 5.5m ja 5m -veneiden) sekä saaristoristeilijöiden laivueesta. Kaikista Suomessa purjehtivista metriveneistä ja saaristoristeilijöistä HSS:n rekisterissä on noin kolmannes. Muita hyvin edustettuja klassisia köliveneluokkia ovat Kansanvene ja Louhi. Yhteensä HSS:n venerekisterissä on noin 80 klassista purjevenettä, mikä tekee seurasta Pohjoismaiden suurimman klassikkoseuran. Veneet ovat hyvin näkyvillä seuran klassikko- eli B-laiturilla.


title: Helsingfors Segelsällskap

text: Vuonna 2009 HSS perusti Audi HSS Match Race Centerin yhdessä Georg Tallbergin kanssa. Harjoituskeskuksen tavoitteena oli valmentaa huippupurjehdukseen tähtääviä naistiimejä ja varta vasten valmentaa nuoria naispurjehtijoita Lontoon kesäolympialaisiin 2012. Olympiavalmennus tapahtui Elliott 6m -veneillä, joita keskuksessa on kuusi kappaletta. Elliott 6 -veneet valittiin vuonna 2008 olympialuokaksi naisten match racingiin Lontoon olympialaisiin. Olympialaisissa veneluokat ovat vaihtuneet tasaisesti purjehduspoliittisten syiden ja purjehdusteknologian kehittymisen myötä. Riossa vuonna 2016 Elliott 6 -veneet eivät enää ole olympialuokkana. Audi HSS Match Race Centerissä harjoitelleista Suomen huippu-urheilijoista tunnetuimmat ovat Silja Lehtinen, Silja Kanerva ja Mikaela Wulff, jotka voittivat pronssimitalin Lontoossa 2012.


title: Helsingfors Segelsällskap

text: Vuodesta 2009 seurassa on tominut aikuisten koulutuskeskus jossa eri purjehduskokemuksella varustetut aikuiset saavat valmennusta, AUDI HSS Sailing Centerissä. Keskuksella on käytössä Elliott-veneiden lisäksi Laser 16-kolmen purjehdittavia jollia, 6 kappaletta 606 -köliveneitä. Seuralla on myös kaksi entistä America's Cup SM 40-match race harjoitusvenettä. Veneet ostettiin ruotsalaiselta vuosien 2003 ja 2007 Americas Cup haastajatiimiltä Victory Challenge vuonna 2011. Veneitä purjehditaan viiden hengen miehistöillä. Keskuksessa harjoittelee jäsenmaksua vastaan noin 50 purjehtija. Match Racen lisäksi keskuksessa purjehditaan vastedes myös laivue-kilpailua.


title: Helsingfors Segelsällskap

text: Merisatamassa sijaitseva Liuskasaari on ollut HSS:n kotisatama vuodesta 1896 jolloin seura sai vuokrata saaren Helsingin kaupungilta. Sitä ennen seuran kerhohuoneena oli toiminut mantereen puoleinen pienehkö kalastajamaja. Ensimmäinen paviljonki rakennettiin kolmen vuoden kuluttua 1899. Paviljonkia laajennettiin vuonna 1909. Vuonna 1929 saareen nousi uusi paviljonki komeine torneineen. Heinäkuussa 1946 klubirakennus paloi, ja Runar Finnilä suunnitteli uuden kerhorakennuksen joka valmistui kesäkuussa 1949. Rakentamisen aikana Finnilä valittiin seuran kommodoriksi. Kerhorakennuksessa sijaitsee paviljonkimainen Ravintola HSS Boathouse. Ravintolaa isännöi Kämp Group-ravintolaketju. Ravintosalin koristeena on Michael Schilkinin ja Björn Landströmin lasi-, keramiikka- ja seinämaalauksia. Vuonna 1967 seura hankki omistukseensa Inkoon saaristosta Andön saaren jäsentensä matkapurjehdus-tukikohdaksi ja 1977 Porvoon Onaksen saaristosta Getörenin.


title: Helsingfors Segelsällskap

text: 1990-luvulla vauhtiin päässyt klassisten puuveneiden uusi nousu on näkynyt HSS:ssä erityisesti 5m-veneiden 6mR, 8mR veneiden sekä Saaristoristeilijöiden määrän kasvuna seurassa. Vuoden 2012 alussa seurassa oli 80 klassikkovenettä satamassaan. Tämä vastaa koko HSS:n venekantaa vuonna 1960. Seurassa on toisin sanoen yhtä paljon ennen 1960 valmistuneita veneitä satamassaan kuin 50 vuotta sitten. Vuonna 2010 seuraan liittyi A-veneitä – luokka, joka perinteisesti on ollut vahva HSS:llä. HSS:llä on kansainvälisesti suuret klassikkolaivueet ja sekä seuran 12 veneen vahvuinen 5m-laivue että yhdentoista veneen 8mR-laivue ovat maailman suurimpia. Seurassa on myös 5.5m, Kansanvene, Louhi, Hai ja Saaristoristeilijä -luokat hyvin edustettuina. Seurassa on myös Utö-kryssareita, Itämeren kaseja ja Itämeren kutosia. Moderneista klassikoista esim. H-vene- ja Albin Express-laivueet ovat jälleen kasvussa. Modernien klassikkojen aatelin kuuluvien 1960- ja 1970-luvuilla Sparkman&Stephensin suunnittelemien ja Nautorin Swan veneiden sekä muiden telakoiden rakentamien pienempien S&S-veneiden määrä ovat myös pursiseurassa kasvussa. Seuran klassikkotoiminta tapahtuu HSS Classic Yacht Comittée:n puitteissa. Klassikkotoimikunta järjestää mm. "Sampanjaregatan" eli kansainvälisen Baltic Classic Masters Cup regatan elokuun alkupuolella yhdessä Scandinavian Classic Yacht Trustin, eli SCYT:in kanssa. Kilpailuun osallistui vuonna 2011 ja 2012 klassikoita mm. Ruotsista, Saksasta, Englannista, Venäjältä ja Yhdysvalloista.


title: Helsingfors Segelsällskap

text: Seura järjesti kesällä 2013 8mR-veneiden maailmanmestaruuskilpailut.


title: Helsingfors Segelsällskap

text: Helsingfors Segelsällskap perustettiin vuonna 1893 toiseksi, Helsingin ruotsinkielisen nopeasti kasvavan keskiluokan pursiseuraksi. Vuonna 1861 perustettu NJK oli perinteinen herrasväenseura joka valitsi jäsenensä tarkasti Helsingin silloisten varakkaimpien ja vallakkaimpien keskuudesta.


title: Helsingfors Segelsällskap

text: Hufvudstadsbladetissa etsi syyskuun alussa 1892, otsikolla "Seglare Ohoj!" jäseniä uuteen seuraan. Syntymäpäiväksi kuitenkin lasketaan vasta 7. tammikuuta 1893, koska tuona päivänä kuvernööri vahvisti seuralle säännöt. Ensimmäiset kommodorit Alvar Verving ja Anton Moberg olivat molemmat aktiivisia myös NJK:ssa, joten myös NJK:n suhtautuminen tavallisen kansan tulokasseuraan oli suopea.


title: Helsingfors Segelsällskap

text: Ensimmäisenä toimintavuonna Helsingfors Segelsällskapilla oli 65 jäsentä ja rekisterissään 19 purjevenettä. Naisia ei mukana vielä ollut – ensimmäiset liittyivät seuraan 1897. Seura järjesti ensimmäisenä kesänään neljä purjehduskilpailua, ja seuraavana vuonna osallistui myös NJK:n kisoihin 12 venekunnan voimin. Alkuaikojen nimekkäitä veneitä olivat Karl Nordbladinin "Ellida", V. Lindholmin "Uno" sekä Gunnar Hjeltin "Bisquit". Junioritoimikunta alkoi vuonna 1932, jolloin seura hankki kolme sulka-venettä alle 18-vuotiaille purjehtijoille.